Skupština KS: Usvojene izmjene i dopune Budžeta KS za ovu godinu - Akta.ba\nSkupština Kantona Sarajevo usvojila je jučer Izmjene i dopune Budžeta KS za 2021. godinu u iznosu od 1.143.274.972 KM.\n04.11.2021. 08:15 / Izvor: Akta.ba\nSkupština Kantona Sarajevo usvojila je jučer Izmjene i dopune Budžeta KS za 2021. godinu u iznosu od 1.143.274.972 KM. Pomenuti iznos je za 169.427.472 KM veći od Budžeta za ovu godinu.\nKako je u svom uvodnom izlaganja pojasnio ministar finansija KS Davor Čičić, glavni iznosi ovog povećanja odnose se na razgraničene prihode iz prethodnih godina koji iznose 114.398.426 KM.\nU ukupnom novom iznosu budžeta, učestvuju unosi i vlastitih prihoda, donacija i transfera u iznosu od 7.459.275 KM\n"U skladu sa procjenom Federalnog ministarstva finansija, naši prihodi od poreza na dobit se povećavaju za 16.166.687 KM, kao i prihodi od poreza na dohodak u iznosu od 6.717.486 KM. Za 29.175.048 KM su povećani prihodi od indirektnih poreza, a od sredstava MMF Kantonu Sarajevo je pripalo 6.178.423 KM. Ovo čini okosnicu ovog uvećanja Budžeta", pojašnjava ministar Čičić.\nDodaje da su na nekim budžetskim pozicijama napravljena i umanjenja, kao što su pozicija EU fondova, jer su to sredstva koja nikada nisu uplaćena u Budžet, a iznosila su 3,5 miliona KM, kao i pozicija kreditnih sredstava zaduženja KS koja je umanjena za 30.525.824 KM.\n"Važno je istaći strukturu razgraničenih prihoda iz prošle godine, koja iznose preko 114 miliona KM i najveća su stavka uvećanja budžeta. Nju čine namjenski prihodi od 50.520.640 KM, zatim vlastiti prihodi Univerziteta u Sarajevo od 17.255.043 KM, transferi sa drugih nivoa vlasti u iznosu od 14.311.903 KM, donacije u iznosu od 641.664 KM, kao i primici od kredita", pojašnjava ministar Čičić.\nU okviru rashodovne strane, gledajući po razdjelima ministarstava, povećana su sredstva Ministarstvu pravde i uprave KS od 3.870.000 KM za plaćanje advokata po službenoj dužnosti, a Ministarstvu za boračka pitanja za 2.528.000 KM za jednokratne pomoći boračkoj populaciji.\nPovećana su sredstva i Ministarstvu saobraćaja KS za pokriće akumuliranog gubitka preduzeća “Gras” za 15 miliona KM, uz dodatnih devet miliona za pokriće gubitka u ovom preduzeću po osnovu Sporazuma sa Poreskom upravom FBiH. Povećana je i subvencija za javni prijevoz za 1,4 miliona KM.\nRazdjel Ministarstva privrede se povećava ukupno za 21.661.439 KM. Ta sredstva su raspoređena na stavke saniranja privrede usljed posljedica pandemije koronavirusa, za rješavanje imovinskih odnosa u industrijskim zonama, za podršku organizaciji privrednog sajma EXPO 2020, za projekte “ZOI 84”, te za sanacioni program ovog preduzeća.\nU Ministarstvu za odgoj i obrazovanje sredstva su povećana za 14.812.326 KM, i to za tekuće transfere predškolskim organizacijama, za nedostajuće sredstva za plate i naknade uposlenih u ovom sektoru jer u Budžetu za ovu godinu nisu bila planirana dovoljna sredstva za ovu namjenu.\nNa razdjelu Ministarstva kulture i sporta sredstva su povećana za 2.209.167 KM, i to za tekuće transfere sportskim i kulturnim neprofitnim organizacijama.\nZa Ministarstvo za rad, socijalnu politiku, izbjeglice i raseljena lica KS usvojeno je povećanje od 724.493 KM namijenjene za isplate naknada u okviru ostvarivanja prava socijalne zaštite.\nZa dva miliona povećana su sredstva Ministarstvu komunalne privrede, prostornog uređenja, građenje i zaštite okoliša planirana za subvencioniranje mladih u rješavanju stambenih pitanja, za prečistač otpadnih voda na Smiljevićima, kao i za transfere prema Gradu i općinama.\nMinistarstvo za nauku i visoko obrazovanje rebalansom je dobilo dodatnih 2.401.278 KM za tekuće transfere neprofitnim organizacijama u ovom sektoru.\nOvo su najvažnije stavke, kada je riječ o usvojenom povećanju Budžeta KS za ovu godinu.\nCjelovite i detaljne Izmjene i dopune Budžeta KS za tekuću godinu biće dostupne na stranici Skupština KS.\nVlada Kantona Sarajevo odbila je većinu zastupničkih amandmana, osim onoga kojega je predložila zastupnica Segmedina Srna-Bajramović, čijim prijedlogom se za 50.000 umanjuju sredstva iz tekuće rezerve i preusmjeravaju za Udruženje Srce za djecu oboljelu od raka, odnosno Roditeljsku kuću, što će biti realizirano kroz transfer Ministarstva zdravstva KS.\nNakon izjašnjavanja zastupnika o svim amandmanima pojedinačno, i Skupština Kantona Sarajevo je podržala takav stav, jer je odbila amandmane koje je odbila i Vlada, te usvojila Izmjene i dopune Budžeta Kantona Sarajevo za 2021. godinu.\nSkupština Kantona Sarajevo većinom glasova podržala je i Zakona o izmjeni i dopuni Zakona o izvršenju budžeta za ovu godinu.\nSjednica je nakon toga prekinuta, a datum nastavka bit će poznat naknadno.\n#izmjene i dopune budžeta


Hocu.ba Obuka o metodologiji rada sa mladima – Hocu.ba\nObuka o metodologiji rada sa mladima\nRok prijave 27.11.2015\nPerpetuum mobile – Institut za razvoj mladih i zajednice Banja Luka i međunarodna organizacija CARE International organizuju Obuku o metodologiji rada sa mladima na bazi Program M priručnika u cilju spriječavanja nasilja i zloupotrebe psihoaktivnih supstanci za studente pedagogije, psihologije i socijalnog rada.\nObuka se sprovodi u okviru projekta „Inicijativa mladića – dječaci i muškarci kao saveznici u prevenciji nasilja i rodnoj transformaciji na Zapadnom Balkanu“ koji se već devetu godinu uspješno sprovodi širom Republike Srpske, ali i u zemljama regiona (Srbije i Hrvatske). Tokom sprovođenja projekta razvijen je obrazovni model i odgovarajuća metodologija rada sa mladićima u vezi prevencije nasilja i promocije zdravih životnih stilova. Do sada, u Republici Srpskoj, program je prošlo oko 3 500 mladića, učenika srednjih škola u četrnaest gradova/opština.\nObuka je namijenjena studentima i studenticama pedagogije, psihologije i socijalnog rada i kroz nju se pružaju osnove o metodologiji prevencije nasilja u radu sa mladićima kao i primjerima dobre prakse koji se mogu primijeniti u redovnom školskom programu.\nOvom prilikom pozivamo zainteresovane studente/ice da učestvuju na ovoj obuci.\nObuka će se održati u Banjoj Luci, u resursnom centru Instituta Perpetuum Mobile (Adresa: Petra Kočića 3) , 30. novembra 2015. godine. Svi učesnici/ce će po završetku obuke dobiti potvrdu o učešću na obuci od strane Perpetuum mobile – Instituta za razvoj mladih i zajednice Banja Luka i međunarodne organizacije CARE International, koja služi priznanje o osposobljenosti za implementaciju Program M priručnika.\nTroškove učestvovanja (potrebni materijal i osvježenje) snosi Perpetuum mobile.\nZbog ograničenog broja mjesta najljepše vas molimo da popunite prijavni obrazac i pošaljete na e-mail: [email protected] najkasnije do petka 27. novembra 2015. godine. Za sve informacije možete se obratiti na gore pomenuti e-mail.\n« inART: alterFEST (AAF – Anime Art Fest) @ Kriterion Sarajevo\nJavni poziv poslodavcima za učešće u Programu sufinansiranja zapošljavanja pripravnika »


Advokati Medojevića i Kneževića predali ponovljeni zahtev za hitno postupanje\nAdvokati Nebojše Medojevića i Milana Kneževića predali su Ustavnom sudu ponovljeni zahtev za hitno postupanje po predlozima za privremenu meru za poslanike Demokratskog fronta (DF), kao i predlog za hitno postupanje prema ustavnoj žalbi.\nAdvokat Dušan Radosavljević rekao je da Ustavni sud ima obavezu da hitno postupi u ovom predmetu, s obzirom na štrajk glađu Nebojše Medojevića i zatvaranje u Skupštinu Milana Kneževića: "Svesni smo da oni nisu u praksi imali puno slučajeva u vezi sa donošenjem privremenih mera, ali sada imaju priliku da doprinesu stabilnosti u Crnoj Gori".\nAdvokati Nebojše Medojevića pre dva dana su predali Ustavnom sudu žalbu na rešenje Višeg suda u Podgorici.\nMedojević je uhapšen 29. novembra prema nalogu Višeg suda u Podgorici i sproveden u Zavod za izvršenje krivičnih sankcija, iako mu prethodno nije skinut poslanički imunitet. Medojević je uhapšen nakon sednice Skupštine Crne Gore na kojoj je usvojena Rezolucija kojom se poništavaju odluke Podgoričke skupštine iz 1918. godine o ujedinjenju Crne Gore sa Srbijom.\nPREKINUTO SUĐENJE MEDOJEVIĆU “Iza svega stoji crnogorski ministar pravde koji hoće da izazove nove izbore da bi postao PREMIJER"\nPočelo suđenje Medojeviću zbog optužbi za PRANJE NOVCA\nViši sud odredio je Medojeviću "stavljanje u zatvor" do dva meseca jer je odbio da svedoči u predmetu formiranom u Specijalnom državnom tužilaštvu zbog toga što je tvrdio da bivšem gradonačelniku Podgorice neće biti određen pritvor jer je glavni specijalni tužilac Milivoje Katnić primio mito od 100.000 evra. Viši sud dodao je Medojeviću još dva meseca "stavljanja u zatvor" jer je odbio da svedoči u predmetu formiranom povodom njegovih tvrdnji iz maja prošle godine da je glavni specijalni tužilac Milivoje Katnić učestvovao u ratnom zločinu na teritoriji Cavtata tokom 1991. i 1992. godine.\nMilanu Kneževiću pritvor je određen zbog odbijanja da dostavi podatke o sudiji koji mu je navodno ponudio da mu za 10.000 evra ukine presudu zbog napada na policajaca 2015. godine. Knežević se od 29. novembra nalazi u poslaničkom klubu DF-a u Skupštini Crne Gore čiju zgradu neće da napusti da ne bi bio uhapšen.\nŽeleznjak: Zaustaviti progon Medojevića i Kneževića


Održan sastanak Parlamenta privrednika – Aranđelovac.com\nAktuelno Arandjelovac Privreda\nSastanak pod nazivom „Upravljačke veštine u funkciji razvoja kompanije“ održan je danas u Narodnoj biblioteci “Sveti Sava” u Aranđelovcu.\nPredsednik opštine Bojan Radović izrazio je uverenje da će završetak radova na trafostanici “Aranđelovac 2” doneti stabilnost u elektrosnabdevanju i proširenje privrednih kapaciteta za narednih 30 godina. Rekao je da će izgradnja brze saobraćajnice i auto-puta “Vožd Karađorđe” doneti neverovatan pomak u razvoju svih oblasti života u Aranđelovcu. Istakao je da značaj tog ulaganja je najveći u istoriji Aranđelovca.\nPoseta ambasadorki u čast obeležavanja Međunarodnog dana žena


Odigrano je prvo kolo Premijer lige, a najviše pažnje privukao je meč između Željezničara i Sarajeva. Sarajevo je izdalo saopštenje za javnost povodom dešavanja na tribinama stadiona Grbavica na meču gradskog derbija.\n“Cijeneći svaku aktivnost, koja za cilj ima poboljšanje infrastrukture, jednog od višegodišnjih, glavnih problema bosanskohercegovačkog fudbala, te znajući koliko je potrebno napora da se kvalitetno okonča infrastrukturalni projekat, obzirom na vlastita iskustva sa Trening centrom FK Sarajevo u Butmiru, izražavamo žaljenje za materijalnom štetom koja je učinjena od strane manjeg broja neodgovornih pojedinaca. Veliki broj naših navijača je na utakmicu došao sa prevashodnim ciljem da pruži podršku voljenom klubu na prvom susretu u novoj sezoni. Isključivo zajedničkim djelovanjem klubova, navijača i Saveza, nova sezona elitnog ranga bh. fudbala može postati prepoznatljiva u regiji i biti istinski kvalitetna i atraktivna za publiku, medije i sponzore, što je, vjerujemo zajednički cilj. U skladu sa važećim pravilnicima NS/FS BiH, FK Sarajevo će nadomjestiti FK Željezničar nastalu štetu u sektoru na tribini ‘Sjever’ stadiona Grbavica sa kojeg su navijači našeg Kluba posmatrali utakmicu”, navodi se u saopštenju.


Autovesti, Maštoviti Kinezi\nVaša lokacija: Naslovna strana » Vesti » Noviteti » Maštoviti Kinezi\n13. April 2008.\nGeely je pripremio 23 premijere za salon u Pekingu\nGeely GT Concept\nKineski dizajneri retko kada dobiju pohvale za originalnost, a najviše su poznati po “pozajmljivanju” tuđih rešenja. Jedan kineski proizvođač je, međutim, odlučio da se bori protiv ove reputacije.\nGeely je za salon automobila u Pekingu spremio čak 23 premijere, mada veliki deo čine koncepti koji se nikada neće naći u serijskoj proizvodnji.\nNeki automobili spremni za ovaj salon su već poznati, kao što je Geely GT Concept ili CE Concept, dok bi pravo iznenađenje trebalo da donesu SUV/krosover pod imenom NL, hečbek King Kong, miniven HE, još jedan urbani terenac GE i limuzine FC-1, FC-2 i FC-3.\nOčekuje se da Geely uporedo sa novim vozilima predstavi i određeni broj novih motora, kao i hibridnu i tehnologiju gorivnih ćelija.\nUkoliko pogledamo drastičan napredak koji su Kinezi ostvarili u protekloj deceniji, čini se da će brzo doći dan kada njihovi automobili više neće izazivati podsmeh i nepoverenje – uostalom, kada ste poslednji put kupili nešto od tehnike što nije proizvedeno u Kini …\nI Morgan se okreće struji\n19. Avgust 2011.\nBMW M5 dizel?!\nKia: Novitet sa zadnjim pogonom\nRolls-Royce slavi godinu Zmaja\nNa struju za 3 sekunde do "stotke"


Abazović: Bilo bi dobro da se poslanici izjasne da li podržavaju Vladu | Standard\nPotpredsjednik Vlade i lider URA-e Dritan Abazović kazao je da smatra da bi bilo dobro da se poslanici konačno izjasne da li podržavaju Vladu.\nNamjera Abazovića je, u slučaju da dobije podršku za formiranje nove vlade, da zadrži na čelnim pozicijama Sekulovića i Brđanina sa kojima je do sada, kako ističu iz Ure, Abazović imao odličnu saradnju Foto: Vlada CG\n” To bi bilo veliko rasterećenje za Vladu. Ima većinu – nastavljamo dalje do 2024, nema većinu – nešto drugo, izbori. Lično se ne dvoumim da se sjutra ujutru provjeri da li Vlada, ministri, da li svi imaju podršku Parlamenta, to smatram demokratskim standardom”, kazao je Abazović odgovarajući na pitanja novinara u Ulcinju.\nDodaje da dok god se Vladi ne izglasa nepovjerenje, ona ima podršku.\nOn je novinarima potvrdio da je imao neformalne sastanke sa liderima parlamentarne većine.\n”U komunikaciji smo, nadam se da ćemo naći najbolja rješenja”, naveo je.\n”Svi pokušavamo da damo doprinos, nema nekih noviteta. Sve te stvari koje su bile u javnosti su na stolu. Šta će se na kraju izabrati kao model, ili se neće izabrati, ostaje da se vidi. Ali naša obaveza je da komuniciramo”, kazao je Abazović.


Kon: Apelujem da se deca starija od 12 godina vakcinišu – Sandzaklive.rs\n0 1,185 1 minuta čitanja\nBeograd — Epidemiolog i član Kriznog štaba, Predrag Kon, apelovao je danas da se deca starija od 12 godina vakcinišu.\n“Doneta je odluka da se krene normalno u školu, ali sa maskama. Apelujem da se starija deca od 12 godina vakcinišu jer je vakcina (Fajzer/Bajontek) registrovana i prikladna za decu. Smeta mi roditeljska briga za decu, a onda ne daju da se deca vakcinišu. Ako im je jedini argument farmaceutska mafija, kako je nazivaju, nemamo šta da pričamo”, izjavio je Kon za TV Hepi.\nDodao je da virus cirkuliše i da je izvesno da će se pojaviti u školama. “Školska godina će normalno početi, ali sam zabrinut zbog toga što se malo dece vakciniše. I delta soj se spušta na dečiji uzrast”, naglasio je Kon.\n“Vakcine bi trebalo kombinovati u slučaju lošeg imunog stanja, ali se to ostavlja izabranom lekaru da odluči. Treća doza važna je za kolektivni imunitet, ali ipak je prva najvažnija”, dodao je član Kriznog štaba.\nKon nije zamerio na održavanju raznih kulturnih manifestacija, pod uslovom da su se poštovale mere. (Tanjug)\nCovid19 Dr. Kon Vakcine


Ko je smestio Maldiniju? Maldinijev šamar Kinezima!\nMilan ne može bez polemika, legenda kluba otkrila šta se dešavalo, Kinezi uzvratili...\nPaolo Maldini se neće vratiti u Milan.\nSada je to i definitivno, on je otkrio da je odbio ponudu, kivan je na "insajderske" izvore koji su pustili priču da je problem novac.\n"Znam te ljude 30 godina, znam da se trude da me diskredituju", rekao je ogorčeni legendarni kapiten "Rossonera". Mnogi veruju da aludira na Gallianija koji je bio prepreka njegovom povratku još nakon što se oprostio od fudbala.\n"Moj otac, ja i sada moji sinovi smo deo Milana, to nam neće oduzeti. Imamo svoje vrednosti i principe, znamo šta je Milan. Lako je bilo reći 'da' pod naletom emocija i upustiti se u avanturu bez promišljanja. Ali, nisam takav, moram da znam šta je moja odgovornost, kako bi mogao da doprinesem", kaže Maldini.\nNjegova uloga tehničkog direktora nije bila jasna, osim što je delovalo kao da bi bio pokriće bez stvarne moći da donosi odluke.\n"Predstavljena mi je šema po kojoj bi bio zadužen zajedno sa ostalim direktorima za dovođenje i prodaju igrača. Kada sam pitao šta će se desiti, ako se ne složimo, direktor Fassone mi je rekao da će on odlučiti, odnosno njegova je poslednja", dodaje legendarni defanzivac.\n"Ta dvojna odgovornost i deljenje posla, kao što je bio slučaj između Barbare Berlusconi i Gallianija ništa dobro nije donela Milanu, valjda smo tu lekciju svi naučili", rekao je Maldini.\nOn je odbio, ponavlja da novac ne igra nikakvu ulogu, niti se o tome pričalo. Tražio je da se vidi sa vlasnicima, umesto direktora.\n"To je profesionalno i ozbiljno sa moje strane, morao sam od njih da saznam planove i njima da iznesem svoje sumnje", objašnjava.\nKinezi su se oglasili, odbacili su Milanove sumnje.\n"Uskoro će shvatiti da je pogrešio, žao nam je što neće biti deo projekta. Uskoro će i videti da je ovo pobednički projekat", tvrde novi vlasnici.\nObjavio A.C. Milan Serbia у 13:07


Delegati Doma naroda FBiH usvojili Zakon o PIO, povoljnosti za borce - Cenzura.ba\nruj 30, 2021 Delegati Doma naroda FBiH usvojili Zakon o PIO, povoljnosti za borce\nU Federaciji Bosne i Hercegovine je usvojen Zakon iz oblasti penzijsko-invalidskog osiguranja, za koji su zainteresirani demobilisani borci, budući da vrijednost boda za obračun posebnog staža povećava sa 0,5 na jedan te ukida ograničenje za korišćenje posebnog staža pri odlasku u penziju sa 62 na 58 godina života.\nBorci smatraju da je time ispravljena dosadašnja nepravda prema njima, a akt koji to reguliše prihvatio je danas na sjednici Dom naroda Federalnog parlamenta nakon što je podršku dao ranije i Predstavnički dom.\nU oba doma, ovaj zakon su predložili članovi, u Predstavničkom je to zastupnik Zijat Mušić, a u Domu naroda, delegati Hajrudin Skopljak i Ivo Tadić.\nFederalna vlada je na početku današnje sjednice Doma naroda tražila da prijedlog ovog zakona bude povučen iz najavljenog dnevnog reda budući da je u međuvremenu i ona uputila u parlamentarnu proceduru tekst o istoj materiji, ali delegati su ostali pri prijedlogu njihovih kolega i odobrili Zakon većinom glasova.\nPuni naziv akta je Zakon o izmjenama Zakona o penzijskom i invalidskom osiguranju u FBiH.\nSudija iz zapaljenog automobila ponovo će suditi Veležu


Šta može da se preduzme da bi se dalekovodi zaštitili, da li je seča drveća uz kablove rešenje – Vesti iz srbije i sveta\nHome > Društvo > Šta može da se preduzme da bi se dalekovodi zaštitili, da li je seča drveća uz kablove rešenje\nŠta može da se preduzme da bi se dalekovodi zaštitili, da li je seča drveća uz kablove rešenje\nNa mnogim mestima drveće je pokidalo strujne kablove. Kako je zakonom propisano koliko bandera ili dalekovod moraju da budu udaljeni od rastinja, postavlja se pitanje ko je trebalo da vodi računa o tome pre nego što je pao sneg.\nProfesor elektrotehnike Andrej Čoha ističe da postoji takozvana zona zaštite ispod strujnih kablova ili dalekovoda koja treba da se održava.\n“Kod dalekovoda ta zona može da varira od 10 do 50 metara u zavisnosti od veličine napona”, kaže Čoha.\nKako su ekipi RTS-a rekli u gradskom Zelenilu, njihovi radnici po potrebi obaraju stabla kada postoji opasnost da pokidaju kablove, ali rešenje ne može da bude seča svakog drveta u blizini.\nPosle nevremena, zbog mnogo posla, ni nadležni ne mogu da stignu na svaku lokaciju.\nMirjana Obućinski iz JKP “Zelenilo Beograd” smatra da je problem velika količina snega na već raskvašeno tlo.\n“Na stablima je velika količina mokrog snega koji se zadržava i zato se dešava da grane puknu ili se izvali celo stablo”, objašnjava Obućinski.\nKo daje naloge gradskom Zelenilu za ovakve intervencije, ekipa RTS-a pokušala je da sazna i u EPS-u. Logično bi bilo da oni najbolje znaju gde su sve kablovi, a posebno oni u blizini parkova ili šuma. Odgovor od njih nismo dobili.\nIpak, i stručnjaci kažu da ni EPS, kao veliki sistem, ne može sam sve da održava. U Zelenilu tvrde da naloge ne dobijaju samo od EPS-a.\n“Sugrađani mogu da pozovu naše dežurne službe ako smatraju da je potrebna seča drveta i naši ljudi izlaze na teren i procenjuju da li se seče celo stablo ili deo samo”, rekla je Mirjana Obućinski.\nPravovremeno orezivanje moglo bi da spreči ovakvu štetu. To rade nadležni, a osim njih, u Beogradu postoji malo privatnih firmi koje se bave sečom stabala.\nKako su rekli, prethodnih dana imali su mnogo posla, zvali su ih ljudi iz svih krajeva grada.\n“Imate Kanadu, koja je dug period u toku godine pod snegom i ledom, i zamislite kakve probleme ona ima. Ali kada imate dovoljno ljudi, dobru logistiku, dobra sredstva, onda to može brzo da se reši”, smatra profesor Čoha.\nBez obzira na sneg, kišu, košavu, stručnjaci su saglasni da ne postoji jedinstveno rešenje koje bi ovakve nezgode sprečilo.\nDovoljno je znati, ako se strujni kabl pokida, mora da se zameni, a to je skupa i komplikovana intervencija, a o nevoljama građana koji ostanu bez struje i grejanja da i ne govorimo.\nOboren pešak na Banovom brdu, prevezen na reanimaciju\nDanas je Sveti Nikola – JMU Radio-televizija Vojvodine\nInovacije je bolje finansirati putem StarTecha nego zajmiti od familije i prijatelja\nDezember 30, 2021 037\nRTS :: Srećna Srpska nova godina!\nJanuar 16, 2022 014\nPROCUREO DEO ŠMITOVOG IZVEŠTAJA O BiH: Dodik spomenut čak 61 put, okarakterisan kao najveća pretnja po stabilnost\nNovember 2, 2021 031


Naslovna/Sport/Dvodnevni “Balkanski skok prijateljstva”\nBEOGRAD – Na sportskom aerodromu “Lisičiji jarak” kod Beograda danas će svečano biti otvorena međunarodna padobranska manifestacija “Balkanski skok prijateljstva 2019”, na kojoj učestvuju i padobranci iz Republike Srpske.\nOve godine učesnici iz Republike Srpske su Draško Lajić, Nenad Martinović, Jelena Vučenović i Stefan Paunović iz Aero kluba “Prijedor”, saopšteno je iz Predstavništva Republike Srpske u Srbiji, koje je jedan od organizatora ove manifestacije.\nPrema riječima generalnog sekretara Padobranskog kluba veterani 63. Padobranske brigade “Arhistratig” Miodraga Kastratovića, ova manifestacija je oličenje ljubavi prema skokovima sa visine.\n“Balkanski skok prijateljstva 2019” okončaće se zajedničkom večerom, na kojoj će biti uručena priznanja i diplome učesnicima.\nManifestaciju su organizovali Padobranski klub veterana 63. Padobranske brigade “Arhistratig” i Vazduhoplovni savez Srbije, uz podršku Ministarstva odbrane i Vojske Srbije, Ministarstva omladine i sporta, Predstavništva Republike Srpske u Srbiji, “Beks” kurirske službe, “Zlatiborca”, “Agropapuka”, “Ikar-servisa” i padobranskih klubova “Feniks” i “Delta”.\nBeograd Delta diplome gosti manifestacije padobranci Prijedor sport Veterani\nSpektakularni Jokić u posljednjoj sekundi “pobijedio” Dončića!


SARADNJA SRPSKE I AMERIČKE VOJSKE: Da li je to sve vežba ili korak ka NATO?\nSARADNJA SRPSKE I AMERIČKE VOJSKE: Da li je to sve vežba ili korak ka NATO?\nVežba Oružanih snaga SAD „Ukrštanje sablji“ u kojoj učestvuje i Vojska Srbije, koju američka vojska ocenjuje kao znak „spremnosti NATO da se odupre ruskoj agresiji“ isplanirana je u junu prošle godine, mnogo pre izbijanja sukoba u Ukrajini – kažu u Ministarstvu odbrane Srbije.\nOva vežba koja je u petak završena u Nemačkoj, ali i učešće delegacije našeg Ministarstva odbrane na ovogodišnjem Samitu u Velsu, skrenuli su pažnju na odnose Srbije i NATO u jeku zaoštravanja odnosa ovog saveza i Rusije. Da je, uprkos razvijanju prijateljskih odnosa sa Moskvom, Severnoatlantski savez posredno prisutan u našoj vojsci svedoči i domaća vežba „Štit 4“ održana u bazi „Jug“ kod Bujanovca po NATO procedurama i na – engleskom jeziku.\nStajanje naših vojnika rame uz rame sa američkim vojnicima u Nemačkoj, koje je u Srbiji prošlo bez ikakve najave, u Ministarstvu odbrane pravdaju uvežbavanjem i sticanjem iskustva.\n– Učešće na vežbama Vojske Srbije jedan je od prioriteta naše međunarodne vojne saradnje. Time se podižu operativne sposobnosti i jača iskustvo rada u međunarodnom okruženju – objašnjavaju u Ministarstvu.\n– Na vežbi „Ukrštanje sablji“, koja je održana u Nemačkoj, učestvovalo je 30 pripadnika naše vojske, angažovanih u okviru streljačkog voda.\nPrema zvaničnom objašnjenju, tokom „Ukrštanja sablji“ korišćeni su ranije dogovoreni scenariji radnji i postupaka jedinica u mirovnim misijama. Njen cilj je obuka za učešće u multinacionalnim operacijama.\nNa intenzivne kontakte sa NATO savezom, koji se ogledaju u zajedničkim vežbama, bliskim odnosima sa američkom Nacionalnom gardom, pa i prisustvom Samitu u Velsu, u Srbiji se različito gleda. Dok je za protivnike ulaska Srbije u ovaj pakt sve ovo dokaz definitivnog zaokreta ka Briselu, zagovornici evroatlantskih integracija u tome vide samo razvoj međunarodne vojne saradnje. Njihov kontraargument je uzlazna linija saradnje Srbije sa Rusijom, koja se sastoji u zajedničkoj obuci, školovanju oficirskog kadra na ruskim vojnim školama, razgovorima o nabavci naoružanja i opreme…\n– Intenzivni kontakti sa NATO savezom, kao i učešće na njihovim vežbama, jasno govore o promeni politike odbrane – kaže za „Novosti“ kontraadmiral u penziji Boško Antić.\n– Ministarstvo odbrane trči ispred Skupštine, koja je usvojila deklaraciju o neutralnosti. Veoma je nezahvalno i opasno učestvovanje na vežbama na kojima se Rusija smatra neprijateljem. U jeku ukrajinske krize i zaoštravanja odnosa između Rusije i Zapada, Srbija se time svrstava na jednu stranu u sukobu.\nDosadašnja državna politika prema zapadnom vojnom savezu zasnivala se na učešću u programu „Parnerstvo za mir“, koji je proglašen „pravom merom odnosa“. Prema Miloradu Timotiću, saradniku Beogradskog centra za bezbednosnu politiku, ovaj nivo saradnje biće nastavljen i ubuduće, bez većeg uključenja Srbije.\n– Učešće u vežbama sa stranim vojskama deo su programa „Parterstva za mir“ i ne treba ih posmatrati kao direktno približavanje NATO – objašnjava Timotić. – Iako to sigurno ne doprinosi razvoju odnosa sa Rusijom, ne treba očekivati pogoršanje odnosa sa Moskvom. Moguće priključenje NATO može da se posmatra kao deo evrointegracija, što znači da se pozicija Srbije u sledećih nekoliko godina neće bitno promeniti.\nGAŠIĆ: NE KRŠIMO NEUTRALNOST\nSaradnja sa Nacionalnom gardom Ohaja ne znači menjanje odluke Skupštine Srbije o vojnoj neutralnosti – rekao je juče ministar odbrane Bratislav Gašić, posle sastanka sa komandantom Nacionalne garde Ohaja Debrom Ašenherst. – Ne postoji istočna ili zapadna vojna neutralnost. Vojska Srbije okrenuta je prijateljima i partnerima na obe strane – ka Americi, ali i Rusiji i Kini. Cilj nam je da sa svima razvijamo dobre i prijateljske odnose – naglasio je ministar odbrane. Sa Nacionalnom gardom Ohaja Vojska Srbije sarađuje od 2006. godine.\nDOLAZE RUSKI SPECIJALCI\nVojsku Srbije u narednom periodu očekuje nekoliko više zajedničkih vežbi. Među najznačajnijim događajima ove jeseni biće dolazak vojnika vazdušno-desantnih jedinica Oružanih snaga Ruske Federacije, koji će krajem meseca održati vojnu vežbu na poligonima u Srbiji sa pripadnicima Specijalne brigade. Ona bi trebalo da učvrsti vojnu saradnju sa Rusijom, koja se živo razvija poslednjih godina. Zahvaljujući Moskvi i donaciji avionskih akumulatora, srpski „migovi“ od nedavno ponovo lete i čuvaju državni vazdušni prostor.\nSlava Russiji,slava nasoj braci sa severa


Uređeno igralište OŠ "Aleksa Jakšić" u Milićima\nUdruženje „Forum žena“ Milići i CPCD ( Ambasada Švedske i SIDA ) obezbjedili su 4.700 KM za uređenje školskog igrališta, u okviru projekta Uređenje prostora za igru – „Sretnije djetinjstvo“.\nProjektom je predviđena izrada i postavljanje ograde oko igrališta, farbanje ograde i stativa, kao i postavljanje tri klupe.\nProjekat koji je trajao od 01.08.-30.10.2014.godine podržale su i Opština Milići, Kompanija „Boksit“, te firme „Savox“ i „WOOD IMPEX“.\nAkcija „ Let′s do it – Milion sadnica za 1 dan“ u četvrtak, 30.oktobra 2014.god.\nVolonterska akcija „ Let′s do it – Milion sadnica za 1 dan“, koju organizuju Opština Milići, Šumska uprava Milići i JU SŠC „Milutin Milanković“ Milići, prvobitno planirana za 24.oktobar 2014.godine, biće održana 30.oktobra 2014.godine ( četvrtak ).\nVolonteri organizovano kreću sa platoa ispred Motela, na dan akcije, u 8:00 časova.\nOdgođena akcija "Let's do it - Milion sadnica za 1 dan"\nDogovorom organizatora Opštine Milići, Šumske uprave Milići i JU SŠC „ Milutin Milanković“ Milići, volonterska akcija „ Let′s do it – Milion sadnica za 1 dan“, koja je trabala da se održi u petak 24.10.2014.godine odgođena je do daljnjeg, zbog loših vremenskih uslova.\nO narednom terminu održavanja akcije, javnost će biti blagovremeno obavještena.\nVolonterska akcija - "Letꞌs do it - Milion sadnica za 1 dan "\nKao dio trajne akcije pošumljavanja šumskog zemljišta i ove godine je organizovana akcija „ Letꞌs do it – Milion sadnica za 1 dan“.\nAkcija se izvodi na nivou Republike Srpske i BiH, u saradnji sa JP „Šume Republike Srpske“. Opština Milići podržava akciju učešćem volontera srednjoškolskog centra „Milutin Milanković“, koji organizovano kreću sa platoa ispred motela, na dan akcije, u petak 24.10.2014.godine u 8:00 časova.\nKonkretan program učešća, odnosno lokaciju za pošumljavanje, odrediće šumska uprava iz Milića, koja će obezbjediti alat, prevoz volontera i prisustvo stručne osobe koja će koordinirati akcijom. Za volontere će biti obezbijeđeni sendviči i voda.\nKontakt osoba u Odjeljenju za prostorno uređenje, stambeno-komunalne poslove i ekologiju je Popović Jelica, viši stručni saradnik za ekološke dozvole.\n17.sjednica SO Milići\nSedamnaesta sjednica Skupštine opštine Milići biće održana 30.septembra 2014. (utorak) u sali za sastanke u zgradi Opštine Milići, sa početkom rada u 10:00 časova.\nObavještenje iz Odjeljenja za privredu i društvene djelatnosti\nInformacija o deminiranju na području opštine Milići\nStrana 67 od 86


Predsednik Udruženja tužilaca i zamenika javnih tužilaca Goran Ilić rekao je da sva istraživanja sprovedena proteklih godina pokazuju da tužioci rade "pod oblakom strepnje i straha, da nisu samostalni u odnosu na izvršnu i zakonodavnu vlast, a da poseban problem predstavlja uticaj advokata članova stranaka na vlasti", prenosi Tanjug.\nIlić se pozvao na istraživanje Cesida iz 2012. godine, koje je obuhvatilo 521 tužioca, i koje je pokazalo stav većine, da napredovanje i izbor ne zavise od znanja i obrazovanja koje imaju, već da je presudan politički uticaj.\nKao jedan od većih problema, Ilić je istakao i to što pojedine sredine nemaju dovoljan broj tužilaca, naročito posle donošenja novog Zakonika o krivičnom postupku, što dovodi do blokade rada i kao primere naveo Prokuplje, Pančevo i Beograd.\nSudija Privrednog apelacionog suda u Beogradu Ivana Pavlović saglasna je sa kolegom Ilićem u vezi sa nezavisnošću i kaže da i sudije rade pod pritiskom i da ih društvo često doživljava kao dežurne krivce.\n"Trend je da se sudije okrivljuju za sve, oni su dežurni krivci i to izgleda svima odgovara, ali ankete ne stavljaju sudije na prvo mesto kada je reč o percepriji korupcije", rekla je Pavlovićeva.\nPrema njenim rečima, sudije, kao i tužioci, osećaju dozu različitih pritisaka, ali tome moraju da odole.\nUčesnicima skupa obratio se i ambasador Nemačke Hajnc Vilhelm, koji je izneo iskustva nemačkih privrednika koji posluju u Srbiji.\n"Kako čujem od nemačkih privrednika koji rade u Srbiji, problem srpskog pravosuđa je nezavisnost sudija, trajanje postupka i to što se dugo čeka na izvršenje presude", naveo je Vilhelm.\nDirektor Pravosudne akademije Nenad Vujić takođe smatra da je poverenje građana u sudije i tužioce sve manje i da u toj oblasti mora mnogo da se radi kako bi se popravio taj utisak.


PIKASOV PORTRET PRODAT ZA 28.6 MILONA FUNTI U LONDONU - KULTIM - književnost, poezija, stvaralaštvo, kultura\nSlika „Žena koja sedi kod prozora“ (Femme assise pres d’une fenetre), ulje na platnu veličine 146 sa 114 centimetara, glavno delo u grupi impresionističkih i modernih slika ponuđenih u Sotbiju, bila je procenjena na između 25 i 35 miliona funti.\nCena koja je večeras dobijena za ovaj portret daleko je od one dostsignute za jednu drugu Pikasovu sliku Mari-Terez, takođe iz 1932 „Nu au plateau de scuplteur“, prodatu za 106,48 miliona dolara 4. maja 2010. u Kristiju u Njujorku.\nNa aukciji u Sotbiju u Londonu takođe je prodat guaš i krejon Egona Šilea „Ljubavnici“, vlasništvo Muzeja Leopold iz Beča, za 7,8 miliona funti (9,1 milion evra). To je rekordna cena dobijena za rad na papiru ovog austrijskog umetnika. Delo je bilo procenjeno na između 6,5 i 8,5 miliona funti\nPrevPrethodnaKONKURS ZA NAGRADU „VASKO POPA“\nSledećaWHITESNAKE 14. JUNA NA KALEMEGDANUNext


Za kreditiranje u turizmu 50 miliona dinara - News - Turistički svet\nVlada Srbije odlučuila je da ove godine odobri ukupno 50 miliona dinara za kreditiranje u turizmu sa ciljem da se podstakne finansiranje kvaliteta turističke ponude, izjavio je u subotu (9. februara 2019. godine) državni sekretar u Ministarstvu turizma Miroslav Knežević.\n- Za sredstva do 1. oktobra mogu da konkurišu svi oni koji, pored ostalog, žele da rekonstruišu i grade smeštajne kapacitete i restorane, proizvode suvenire, grade turističku infrastrukturu - kazao je Knežević agenciji Beta i naveo da će u kreditiranje biti uključena i sredstva iz replasmana koja su dodeljena prethodne godine.\nZa kredite mogu da konkurišu preduzeća i preduzetnici koji se bave turizmom, kao i registrovana poljoprivredna gazdinstva.\nKnežević je rekao da, prema uredbi koju je usvojila Vlada Srbije, učešće kreditnih sredstava u finansiranju ne može biti veće od 50% od ukupne vrednosti projekta.\n- Sredstva će se dodeljivati preko Fonda za razvoj Srbije, sa kamatnom stopom od jedan odsto godišnje i mogućnošću otplate od šest godina, sa grejs periodom od 12 meseci, odnosno 24 meseca za grinfild investicije - kazao je on.\nMinimalni iznos kreditnih sredstava za poljoprivredna gazdinstva, preduzetnike i mikro preduzeća je 500.000 dinara, a za ostala privredna društva dva miliona dinara.


Devizne rezerve na kraju juna 9.291,2 miliona evra – Balkanekspresrb.rs\nNeto devizne rezerve (ukupne rezerve umanjene za devizna sredstva banaka po osnovu obavezne rezerve i drugim osnovima) na kraju juna iznosile su 7.657,0 miliona evra i bile su veće za 64,0 miliona evra u odnosu na prethodni mesec\nDEVIZNE rezerve Narodne banke Srbije su na kraju juna iznosile 9.291,2 miliona evra, čime se obezbeđuje pokrivenost novčane mase (M1) od 219 odsto i šest meseci uvoza robe i usluga.\nDevizne rezerve Narodne banke Srbije su u junu povećane za 27,3 miliona evra i pored toga što je i u ovom mesecu nastavljeno izmirivanje prethodno preuzetih zakonskih i ugovorenih obaveza Republike Srbije.\nNeto devizne rezerve (ukupne rezerve umanjene za devizna sredstva banaka po osnovu obavezne rezerve i drugim osnovima) na kraju juna iznosile su 7.657,0 miliona evra i bile su veće za 64,0 miliona evra u odnosu na prethodni mesec.\nPovećanje i neto i bruto deviznih rezervi naročito je značajno kada se u obzir uzmu činjenice da su protekli mesec obeležile velike turbulencije na svetskom finansijskom tržištu povećane odlukom građana Velike Britanije da izađu iz Evropske unije, ali i da su ova povećanja ostvarena u ambijentu u kojem i dalje preovlađuju nepovoljni uslovi za ulaganje deviznih sredstava, odnosno još izraženije negativne kamatne stope.\nObim realizovane trgovine devizama na međubankarskom deviznom tržištu u junu iznosio je 589,4 miliona evra i bio je za 93,2 miliona evra veći nego u prethodnom mesecu. U prvih šest meseci ove godine u međubankarskoj trgovini realizovano je ukupno 3.558,7 miliona evra.\nDinar je u junu nominalno deprecirao prema evru za 0,2 odsto, a Narodna banka Srbije je u tom mesecu intervenisala na međubankarskom deviznom tržištu kupovinom 30 miliona evra i prodajom 80 miliona u cilju ublažavanja preteranih dnevnih oscilacija kursa.(Press NBS)♦\n“Dosta je bilo” traži promenu predsednika odbora u Skupštini


Kristal So rafinisana morska so sitna jodirana 250g cena akcija Srbija\nKristal So rafinisana morska so sitna jodirana 250g cene\nTrenutno nemamo slike za Kristal So rafinisana morska so sitna jodirana 250g\nEPonuda nije internet prodavnica već Vam omogućava da brzo i lako nađete Kristal So rafinisana morska so sitna jodirana 250g po najjeftinijoj ceni. Naš cilj je da kupci budu što bolje informisani o ponudi Kristal So rafinisana morska so sitna jodirana 250g na tržištu Srbije. Vrlo lako nalazite željeni proizvod za kategoriju Kuhinjska SO cene, ne morate da lutate od sajta do sajta za Kristal So Kuhinjska SO, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kristal So rafinisana morska so sitna jodirana 250g sa PRODAVCEM. EPonuda ne može da garantuje potpunu tačnost specifikacije i slika za Kristal So rafinisana morska so sitna jodirana 250g. Pre kupovine, podatke za Kristal So rafinisana morska so sitna jodirana 250g proverite na sajtu PROIZVOĐAČA.\nHarmony kalijumova so 100g\nSolana Tuzla sitna kuhinjska SO 5KG lesa


"Ako se donese pogrešna odluka, slat ćemo izbjeglice u Evropu"\n“Ako se donese pogrešna odluka, slat ćemo izbjeglice u Evropu”\nBivši savjetnik turskog predsjednika Recepa Tayyipa Erdogana, Burhan Kuzu, izjavio je da će Turska slati izbjeglice u Evropu, ako Evropski parlament donese “pogrešnu odluku” razmatrajući prijedloge o odobravanju viza turskim državljanima.\nPrijetnja koju je izgovorio Kuzu, koji je i visoki zvaničnik vladajuće turske partije Pravde i progresa, uslijedila je u momentu dok rastu sumnje u sporazum između Turske i EU kako bi se suzbio priliv migranata sa Bliskog istoka i iz Afrike, prenosi agencija Bloomberg.\nTurskoj je ponuđen sporazum o vizama kao i finansijska pomoć i perspektiva obnovljenih napora ka prijemu u EU, a u zamjenu za pristanak da primi izbjeglice.\nProšle sedmice, Erdogan je odbio zahtjev EU da Turska ograniči svoju definiciju terorizma u zamjenu za ukidanje viznih restrikcija.\n“Ako budu donijeli pogrešnu odluku, mi ćemo poslati izbjeglice”, napisao je Kuzu na twiteru, prenosi Tanjug.\nU izjavi za Bloomberg, on je dodao: “Ako se vrata Turske otvore, Evropa će biti ojađena”.\nEvropski parlament treba da razmotri napredak Turske u ispunjenju zahtjeva i uslova u vezi liberalizacije viza na plenarnoj sjednici u srijedu u Strazbourgu.


ВОЈСКА НАТО МОЖЕ СЛОБОДНО ДА "КРСТАРИ" СРБИЈОМ - Јадовно 1941. - КУЛТУРА СЈЕЋАЊА\nNATO bombarduje civilne ciljeve po Beogradu 1999. godine\nVojnici NATO ubuduće bi trebalo da imaju slobodan tranzit kroz Srbiju, da koriste srpsku vojnu infrastrukturu i budu „zaštićeni“ posebnim statusom dok borave na teritoriji Srbije, pišu „Večernje novosti“.\nOvo je samo jedna od stavki koje se Srbija obavezala Individualnim partnerskim akcionim planom (IPAP), čije su stupanje na snagu prije dva dana u Briselu ozvaničili ministar spoljnih poslova Ivica Dačić i ministar odbrane Bratislav Gašić.\nPlan IPAP podrazumijeva i potpisivanje takozvanog SOFA sporazuma, koji Srbija već ima sa SAD i sa članicama NATO, kojim se reguliše prelazak granice i nivo imuniteta za pripadnike NATO dok prolaze kroz Srbiju ili borave u njoj, kao i pristup vojnim objektima.\nSrbija se obavezala i da Regionalni centar za obuku „Jug“ kod Bujanovca bude otvoren za sve zemlje članice Partnerstva za mir i NATO, da postepeno usklađuje svoje propise u oblasti odbrane sa EU, uništava viškove naoružanja.\nPosebno je zanimljiva obavezna stavka o saradnji sa NATO na polju javne diplomatije, ali to, kako tvrde sagovornici lista, ne znači da Srbija treba „slijepo“ da slijedi NATO vojnu doktrinu, akcije i spoljnu i bezbjednosnu politiku, već da sarađuje na podizanju svijesti o NATO standardima, aktivnostima u okviru Partnerstva za mir i promociji regionalne stabilnosti.\nMinistar odbrane Bratislav Gašić rekao je da IPAP predstavlja najviši stepen saradnje sa partnerskom državom koja nije opredijeljena za članstvo u NATO.\n„Ne vidim zašto bi ovo izazvalo ikakve posebne reakcije Moskve. Uostalom, za septembar je zakazana zajednička srpsko-ruska vojna vežba“, dodala je Joksimovićeva.\nVojni analitičar Aleksandar Radić kaže da obaveze iz IPAP-a nisu sporne, pa čak ni ona obaveza da se NATO vojnicima obezbijede slobodno kretanje i specijalni status.


Mušaraf: SAD će bez Pakistana izgubiti rat sa teroristima\nBivši pakistanski predsednik Pervez Mušaraf upozorio je SAD da ne bi trebalo da se udalje od Pakistana nakon ubistva Osame Bin Ladena, jer bi na taj način mogle da izgubi rat protiv Al-Kaide i islamističkog ekstremizma.\n“Odnosi Pakistana i SAD-a moraju ostati dobri. Ako postoji nepoverenje i ako svako vuče u svoju stranu, izgubićemo bitku protiv terorizma”, izjavio je Mušaraf za američku tv-stanicu ABC.\nMušaraf, koji je s vlasti otišao 2008. godine, demantovao je da postoji tajni plan star deset godina, koji navodno dopušta SAD-u da samostalno u Pakistanu izvode akcije, poput operacije komandosa u kojoj je 2. maja poginuo Osama Bin Laden.\nIpak, bivši predsednik koji sada živi u Londonu, priznao je da postoji mogućnost da su "neki elementi" u okviru pakistanske obaveštajne službe mogli da pomognu Osami Bin Ladenu da se godinama krije u Pakistanu.\nAkcija američkih komandosa na skrovište Bin Ladena, za Mušarafa je u svakom slučaju "kršenje suvereniteta" Pakistana i dobar pokazatelj do koje mere Vašington nema poverenja u Islamabad.\nMušarafa, koji je na vlast došao nakon državnog udara 1999. godine, u njegovoj zemlji optužuju da nije pružio dovoljnu zaštitu bivšoj premijerki Benazir Buto koja je ubijena 2007. godine.


Đurić Archives - GracanicaOnline.info\nViše „Đurić Luterotiju: Srbija neće dozvoliti otimanje Trepče“ →\nObjavljeno 4. februara 2019. by Ivan MiljkovićU kategoriji SaopštenjaTagged Đurić, ambasador, Austrija, Kancelarija za Kim, Trepča\nViše „Đurić: Mesto stradanja Slavuja i Perenića će iznova biti obnavljano. Odustajanje i ćutanje značilo bi amnestiju za zločince!“ →\nDirektor Kancelarije za Kosovo i Metohiju Marko Đurić sastaće se danas u 17 sati, u sali Opštine Zvečan, sa političkim predstavnicima Srba sa Kosova i Metohije, saopštila je Kancelarija za KiM.\nObjavljeno 29. januara 2019. by Ivan MiljkovićU kategoriji VestiTagged Đurić, Zvečan, sever Kosova\nPozivam Hašima Tačija da domaćoj i međunarodnoj javnosti imenom i prezimenom kaže ko je ubica Olivera Ivanovića i za to ponudi čvrste dokaze, a ne lažne vesti i provokacije, kao što je to danas učinio na novogodišnjoj konferenciji za medije, kaže šef Kancelarije za KiM Marko Đurić.\nViše „Đurić: Priština ubistvo Ivanovića zloupotrebljava u političko propagandne svrhe i obračun sa Srbijom“ →\nObjavljeno 27. decembra 2018. 27. decembra 2018. by Ivan MiljkovićU kategoriji PolitikaTagged Đurić, dokaze, Ivanoivć, prikriva, Priština, ubistvo\n„Najava formiranja takozvane kosovske vojske najveća je do sada pretnja miru i bezbednosti u regionu. Osnivanje te nelegalne formacije ugrozilo bi sve što se do sada postiglo u procesu normalizacije odnosa Beograda i Prištine“, saopšteno je iz Kancelarije za Kosovo i Metohiju.\nViše „Đurić: Još nije kasno da se Priština spreči da formira vojsku“ →\nObjavljeno 3. decembra 2018. by Ivan MiljkovićU kategoriji PolitikaTagged Đurić, Vojska, Kosovo, Priština\n„Predsednik vlade Privremenih institucija samouprave u Prištini Ramuš Haradinaj nema hrabrosti da kaže svojim sunarodnicima i biračima da samoproglašeno Kosovo nije nezavisno i da je svakim danom sve udaljenije od samostalnosti“, tvrdi direktor za Kosovo i Metohiju Marko Đurić.\nViše „Đurić: Kosovo lutajući provizorijum“ →\nObjavljeno 25. oktobra 2018. by Ivan MiljkovićU kategoriji PolitikaTagged Đurić, Kosovo, Haradinaj\nDirektor Kancelarije za Kosovo i Metohiju Marko Đurić sastao se danas sa ambasadorom Savezne Republike Nemačke u Srbiji Tomasom Šibom i informisao ga o političko-bezbednosnoj situaciji na Kosovu i Metohiji.\nViše „Đurić ambasadoru Nemačke u Srbiji: Zabrinuti smo zbog novog talasa pritisaka i napada na srpsku imovinu na KiM“ →\nObjavljeno 27. septembra 2018. by Ivan MiljkovićU kategoriji SaopštenjaTagged Đurić, ambasador Nemačke u Srbiji, Kancelarija za Kim\nŠef kosovske delegacije u tehničkom dijalogu Kosova i Srbije Avni Arifi, izjavio je danas „da su ludi i neprihvatljivi zahtevi upravljačke grupe za izradu Statuta ZSO“, prenose prištinski mediji. Priština nema niti je ikada imala nameru da formira Zajednicu srpskih opština, poručuje direktor Kancelarije za KiM Marko Đurić. Više „Arifi: Nema ZSO do okončanja dijaloga – Đurić: nudimo pravnu pomoć da Arifi protumači Prvi briselski sporazum“ →\nObjavljeno 16. avgusta 2018. by Ivan MiljkovićU kategoriji PolitikaTagged Đurić, Arifi, ZSO, Kancelarija za Kim


SP: Srbija na +20, sa Grčkom za četvrtfinale - BIGportal.ba\nSP: Srbija na +20, sa Grčkom za četvrtfinale\n17 Jula, 2019 17 Jula, 2019 0173\nVaterpolisti Srbije očekivano lako i ubedljivo savladali su Južnu Koreju 22:2, u drugom kolu Svetskog prvenstva u Kvangdžuu. “Delfini” uoči poslednjeg kola imaju tri boda, kao i Grčka, s kojom će u poslednjoj rundi u direktnom duelu odlučivati o prvom mestu. Pobednik će ići direktno u četvrtfinale, a u slučaju…\n“Delfini” uoči poslednjeg kola imaju tri boda, kao i Grčka, s kojom će u poslednjoj rundi u direktnom duelu odlučivati o prvom mestu.\nZbog remija oba tima sa Crnom Gorom 10:10, a s obzirom da će “ajkule” sigurno pregaziti domaćina, ukoliko Srbija i Grčka odigraju nerešeno, praviće se trougao u kojem će se tražiti najbolja gol-razlika.\nPo tri gola su postigli kapiten Miloš Ćuk i Đorđe Lazić, dvostruki strelci su bili Strahinja Rašović, Nikola Dedović i Radomir Drašović, a u strelce su se “upisali” još Dušan Mandić, Sava Ranđelović i Nemanja Vico.


Dani Kine u Kotoru – Kulturni Centar Kotor\nJan 27 2022 - Jan 27 2022\nPovodom Proljećnog festivala i ulaska u godinu Tigra, JU Kulturni centar ‘Nikola Đurković’ Kotor organizuje niz kulturnih događaja pod nazivom ‘Dani Kine u Kotoru’ koji će trajati od 3-15 februara i time obilježiti najživlji i najvažniji tradicionalni praznik prijateljskog naroda Kine. Kroz saradnju sa NR Kinom na brojnim poljima, prije svega kulture i ekonomije na lokalnom nivou i prijateljske odnose sa pobratimskim gradom Xi’an-om već dugi niz godina potvrđuje se tradicionalno prijateljstvo naših naroda. Proljećni festival odnosi se na prvi dan prvog mjeseca lunarnog kalendara – kinesku Novu godinu koja ove godine pada u utorak, 1. februara. Ovaj praznik naziva se Proljećni festival, budući da se slavi krajem zime i početkom proljeća. Proslave u Kini traju 16 dana od kojih se prvih sedam smatra javnim praznikom.\nU okviru ‘Dana Kine’ u Kotoru će biti organizovana tri događaja.\n-Izložba fotografija pobratimskog grada Xi’an-a pod nazivom ‘Očaravajući Xi’an-spoj drevnog i savremenog’ biće postavljena u Staklenoj galeriji Kulturnog centra ‘Nikola Đurković’ Kotor i biće otvorena od 3. do 15. februara. Izložba se organizuje u saradnji sa Kancelarijom za međunarodnu saradnju Opštine Kotor i Kancelarijom za spoljne poslove grada Xi’an.\n-Edukativno-kreativna radionica za osnovce pod nazivom ‘Godina Tigra’ održaće se u petak, 4. februara od 17 do 18:30 časova.\n-Promocija ekskluzivnog izdanja ‘Gorskog vijenca’ Petra II Petrovića Njegoša na kineskom jeziku povodom obilježavanja 50 godina od osnivanja izdavačke kuće ‘Unireks’ održaće se u ponedjeljak, 7. februara u multimedijalnoj sali Kulturnog centra sa početkom u 12h.


Strah od promaje i lobista | Ekspres.net\nNajsvežiji zakon u Srbiji stupio je na snagu pre dva meseca i trebalo bi da reguliše oblast o kojoj većina, ili bolje reći ogromna većina, malo ili nimalo zna. A pritom i o oblasti i o ljudima koji se njome bave ima izrazito negativno mišljenje.\nPodaci zasad jedinog znanog istraživanja koje je na ovu temu sprovedeno u našoj zemlji najbolje ilustruju percepciju građana Srbije prema lobiranju: samo 50 odsto ispitanika u našoj zemlji je čulo za ovaj pojam, trećina je uverena da se lobiranjem bave političari iako su te dva funkcije apsolutno nespojive, dok je 35 odsto građana uvereno da je lobiranje samo lep naziv za krajnje sumnjive poslove.\nZakon o lobiranju, kojim bi trebalo da se reguliše ko i na koji način sme da utiče na donosioce odluka, ko, na koji način i s kojim ciljem angažuje lobiste, od lokalnog nivoa do onih od državnog značaja, blagonaklono ne posmatraju ni stručnjaci iz različitih oblasti navodeći pre svega negativne aspekte i iskustva drugih zemalja.\nKako god se lično odnosili prema instituciji lobiranja koja u zapadnim demokratijama funkcioniše decenijama, zakonsko regulisanje lobiranja u Srbiji postala je neminovnost na putu ka Evropskoj uniji. Savet Evrope za borbu protiv korupcije GREKO dao je preporuku da se Zakon o lobiranju u Srbiji usvoji još pre kraja 2016. godine. Prema zakonu, bavljenje lobiranjem je zabranjeno za aktivne političare svih nivoa i druge državne nameštenike, kao i za bivše funkcionere u periodu od dve godine nakon napuštanja mandata na kojem su se nalazili.\nMeđutim, kada su ovdašnje, regionalne, pa i znatno šire prilike u pitanju, dve okolnosti koje dovode u sumnju delotvornost zakona i spremnost da se on u potpunosti poštuje, jesu postojanje neformalnih razgovora lobista i političara, te činjenica da je od 50 zemalja s kojima GREKO sarađuje dosad samo sedam usvojilo ovakvo zakonsko rešenje.\nNovac nije u opticaju\nIstorija i praksa lobiranja u Americi i u Evropi su značajno drugačiji od pojmova s kojima se u najvećem broju slučajeva barata u Srbiji. Opet, hteli to ili ne, i mi smo, bar kada su međunarodni odnosi u pitanju, prinuđeni da se uključimo u nimalo jednostavnu “matematiku uticaja i interesa”.\nNedavno su iz Amerike, postojbine lobiranja, stigli prilično oštri komentari na metodologiju kojom Albanci s Kosova pokušavaju da u SAD izdejstvuju promociju svojih interesa. Kritike na račun Albanaca nisu bile nimalo teatralne ili naivne, jer je način na koji su to pokušali da ostvare predstavljao direktno kršenje zakona koji u SAD regulišu ovu oblast.\nS druge strane, dotičući se iste teme, ministar spoljnih poslova Srbije Ivica Dačić je u nimalo lepom tonu naveo kako je srpska dijaspora u Americi jedina koja glasa na tamošnjim izborima, a kao zajednica ne traži ništa zauzvrat. I to, dovoljno jasno govori o moći koju lobiranje i lobisti poseduju, kao i šta bi eventualno mogli da postignu.\nPolitičko lobiranje je prilično nevidljivo javnosti, ali u sistemima gde je ono transparentno, kao što su SAD, jednostavnom web-pretragom registrovanih ugovora može se pouzdano videti ko su klijenti lobi firmi. Po američkim pravilima, novac koji se odvaja za lobiranje ne sme da predstavlja tajnu, odnosno mora se tačno znati kome novac ide, koliko i zbog čega.\nMeđutim, novac nije direktna spona između lobista i političara. Tačnije, novac kao nagrada ne sme da bude uključen u ovu vrstu posla. Interesi obe strane su drugačije vrste. Primera radi, Teksas je savezna država u kojoj se nalazi centar naftne i petrohemijske industrije SAD, a većina kandidata za Kongres, bez obzira na to da li su demokrate ili republikanci, podržani su od strane ove industrije. Zbog toga su kongresmeni iz Teksasa uvek vrlo zaštitnički nastrojeni prema toj industriji koja ujedno zapošljava veliki broj stanovnika i obezbeđuje im visok standard.\nGotovo da nema države u kojoj se danas lobiranje ne odvija na neki način. U pojedinim zemljama ono nije formalno priznato, pa kad se govori o tome često se priča o posredovanju, zastupanju ili zagovaranju. Jedan od razloga za nedefinisanu situaciju je što lobiranje često ima negativnu percepciju u javnosti. Rajt Endrjus, lobista iz Vašingtona i bivši predsednik Američke lige lobista kaže da postoje brojni zajednički elementi na kojima lobiranje počiva, ali da se jedan izdvaja:\nPovezane vesti – Zakon o lobiranju iz obećanja\n“Jedna od konstanti je i neopravdano negativan stav prema lobistima koji je gotovo identičan svuda u svetu, čemu posebno doprinosi neobjektivno izveštavanje medija čiji novinari često i ne razumeju samu srž ove aktivnosti. Ovakvom stavu je svakako doprinelo i nekoliko afera u koje su bili umešani lobisti, ali ipak to ne bi trebalo da bude osnov po kojem se donosi sud o celoj profesiji”.\nLobiranje u Vašingtonu nije isto kao, na primer, u Parizu, jer su proces donošenja odluka, opšta politička kultura i način finansiranja političkih partija sasvim različiti. Isto može da se kaže i za evropski kontekst – lobiranje u Briselu nema mnogo zajedničkog sa lobiranjem u Rimu, Berlinu i Londonu.\nPišući sasvim direktno o značaju lobiranja u Evropskoj uniji, Sofija Korsi, koja se u okviru evropskih institucija dugo bavi ovom temom, lobiranje naziva “ružnom rečju” o kojoj zapravo niko nema identičan stav.\n“Istina je da se u lobiranju sve zapravo svodi na način na koji ga neko praktikuje i cilj koji taj neko želi da postigne. Što je još bitnije, u EU svi to rade. To je jedini način da vaše ideje uspeju u ovom sistemu. Zbog toga lobiranje nije samo ustaljena praksa, već je i institucionalizovano u okviru EU”.\nObjašnjavajući kako lobiranje funkcioniše i šta ono znači za mehanizam Evropske unije, ona navodi da je predstavljanje interesa u EU od nemerljivog značaja i da ponekad može da bude presudno. Pominjući primere kako su velike međunarodne korporacije, pa čak i države, bile “spasene zahvaljujući uspešnom predstavljanju interesa”, navodi i obratne primere kada su “pojedini bukvalno uništeni zbog manjka, ili lošeg predstavljanja”. Pritom je izričita u tvrdnji da, sagledavajući širu sliku sistema odlučivanja u EU, postaje “kristalno jasno” da ne lobiraju samo lobisti, već bukvalno svi. Poseban osvrt Sofija Korsi iznosi za zemlje koje pretenduju da postanu članice EU:\n“Uzimajući u obzir kako sistem funkcioniše, vrlo je bitno za državu koja teži da postane država članica EU, da bude adekvatno predstavljena na svim nivoima institucija EU. Aktivnost zvaničnih predstavnika u Briselu ili drugde, to jest diplomatske misije u EU ili u sektorima ministarstava i raznim agencijama, mora biti dinamična i neprestana. Takođe, druge interesne grupe treba da budu zastupljene: njihova prisutnost može da potpomogne pristupanju ili čak da dovede do povoljnijih uslova za određeni lobi unutar pravnog okvira EU, kada članstvo postane realnost. Naravno, mogućnosti zastupanja interesa ne treba preceniti, ali se treba dobro izboriti za njih. Od presudnog značaja mogu biti saveti stručnjaka iz postojećih država članica”.\nKoliko god bili uvereni da je zastupanje interesa država u Evropskoj uniji, odnosno pre svega u Briselu, najznačajniji segment međunarodne politike, realnost je značajno drugačija. U “evropskoj centrali” se za svoje interese najviše bore ogromne kompanije koje raspolažu s neuporedivo većim budžetima nego što to zemlje potencijalne članice EU mogu sebi da priušte. Borba za interese se vodi u oblastima energetike, proizvodnji hrane, u farmaceutskoj industriji, ribolovu…\nProcene su da se godišnje na lobiranje u EU potroši više od milijardu i po evra, a broj aktivnih lobista u Briselu se procenjuje na oko 20.000. Ukupan broj onih koji rade na poslovima povezanim sa lobiranjem ili pomažu lobiste, uključujući i one koji su zaposleni u državama članicama EU, dostiže i do 100.000.\nKako rastu ovlašćenja, broj članica i tržište EU, tako se povećava i broj lobista koji su aktivni ne samo na ekonomskom, već i na institucionalnom lobiranju. To znači da se pored industrijskog sektora koji se nadmeće za povoljniju regulativu, pojedinačno nadmeću i regioni i gradovi pri raspodeli sredstava namenjenim infrastrukturnim i drugim projektima.\nAutor knjige “Korporativno lobiranje u Evropskoj uniji” Marko Drajić navodi da su oni koji proces u EU dobro poznaju svesni njegovih prednosti i nedostataka, ali da je učešće u njemu neophodno ukoliko brinu o svojoj budućnosti.\n“Donošenje odluka u evropskim institucijama ne sme da bude tema koja je u našoj javnosti ograničena na floskule o ‘besmislenim procedurama’ ili ‘nametanju pravila’. To je neodgovorno jer bi kompanije, ali i svi građani Srbije, trebalo da znaju da je lobiranjem moguće na te odluke uspešno uticati. Što je najvažnije, na evropske institucije je moguće i treba uticati. Lobiranje u institucijama EU je tekovina njenog razvoja i rezultat potrebe da odluke koje se odnose na 500 miliona ljudi budu utemeljene na njihovim interesima.\nTo je praksa kojom se u evropskim institucijama trenutno zvanično bavi gotovo 11.500 subjekata – od sindikalnih do religijskih organizacija. Ipak, skoro polovinu ukupnog broja lobista čine oni koji se bave zastupanjem poslovnih interesa. To dovoljno govori o značaju odluka ovih institucija za poslovanje kompanija u Evropi i širom sveta i važnosti izgrađivanja lobističkih kapaciteta za uticaj na njih.”\nPovezane vesti – SKUPO LOBIRANJE Pacoli: Osigurao sam 43 priznanja svojim sredstvima\nDrajić objašnjava da je, kako za poslovne tako i za političke interese, preduslov uspešnog lobiranja odlično poznavanje procedura donošenja odluka. Zbog svoje uloge u zakonodavnom procesu, u EU su najčešća meta lobista Evropska komisija, Evropski parlament i Savet EU. Jedan od glavnih zadataka Evropske komisije je kreiranje i predlaganje pravnih akata, a Evropskog parlamenta da ih zajedno sa Savetom EU usvaja ili menja.\n“Lobisti imaju najviše šansi da utiču na određenu odluku kada je ona u početnoj fazi donošenja u rukama činovnika koji su na nižoj hijerarhijskoj lestvici. Zato oni, pored toga što se sastaju sa poslanicima Evropskog parlamenta, komesarima i šefovima generalnih direktorata, znaju da je jednako važno i da pišu njihovim pomoćnicima, da učestvuju u radu različitih komiteta, odbora, radnih tela na kojima se predlozi odluka formulišu”, navodi Drajić.\nU knjizi “Vodič kroz lobiranje” Duško Krsmanović precizno razgraničava pojmove lobiranja i korupcije koji se ovde uglavnom poistovećuju, naglašavajući da se korupcija odnosi na aktivnosti koje su kvalifikovane kao krivična dela u kojima se davanjem i primanjem mita utiče na nosioce javnih funkcija:\n“Lobiranje nikada ne uključuje davanje direktne nagrade nosiocima javne funkcije u zamenu za određenu uslugu. Lobiranje je vršenje uticaja putem informacija koje imaju političku težinu. Da bi informacija bila korisna za lobiranje, ona mora da bude vrlo specifična i upotrebljiva za političke ciljeve. Informacije u procesu lobiranja predstavljaju ključni faktor, jer putem njih institucije dobijaju znanja koja im unapređuju zakonodavni i izvršni kapacitet, ali i informacije o pulsu javnog mnjenja i industrije koje su od suštinskog političkog značaja za izabrane funkcionere”.\nPrema objašnjenju koje navodi, “cena korupcije” u razvijenijim ekonomijama je prilično visoka, pa se kompanijama ne isplati da nekog podmite, jer to uvek nosi rizik da će osoba koja vrši javni posao biti otkrivena, ili da će jednostavno izgubiti svoj položaj, što može da znači i da cela “investicija” propada a kompanija dodatno može potpuno da uništiti svoju reputaciju:\n“Umesto toga, mnogo je isplativije ulagati u lobiranje čiji su rezultati trajniji, a ne nosi gotovo nikakve rizike po poslovanje kao korupcija. Firme u razvijenim ekonomijama slede i ekonomsku logiku kada se odluče za legalan način vršenja uticaja kroz lobiranje, koje je ekonomičnija opcija imajući u vidu rizike koje nosi korupcija… Lobiranje istiskuje korupciju u određenom stepenu u sistemima gde je ekonomija razvijenija a vladavina prava jača. Time se uticaj na donošenje odluka pomera iz sive zone ka transparentnosti, što je ključ za obezbeđivanje integriteta javnog sektora.”\nNemanja Nenadić, programski direktor organizacije Transparentnost Srbija, navodi da je u Srbiji dugo poznato da uređeno lobiranje može biti dobra prepreka nekim vidovima korupcije:\n“To znanje nije samo teorijsko, niti zasnovano isključivo na iskustvima velikih lobističkih centara. I u samoj Srbiji su, u prve dve decenije ovog veka, građani saznali za mnoge slučajeve u kojima je bilo izrazitih sumnji da su propisi donošeni pod uticajem zainteresovanih strana, pri čemu niko nije polagao račune o toku zakonodavnog postupka. Donosioci odluka u državnim organima bili su ili jesu pod uticajem mnogih, počev od konsultanata iz inostranstva i diplomatskih predstavnika, koji promovišu svoje viđenje pravca reformi kojima Srbija treba da teži, preko partijskih finansijera, koji su dočekali trenutak da naplate prethodnu podršku kroz propise i odluke koji će im biti u interesu, pa sve do snažnih domaćih ili mešovitih interesnih grupa koje štite privilegovan položaj svojih profesija, dominaciju svojih firmi na srpskim tržištima, ili ekskluzivnu mogućnost eksploatacije resursa”, ističe Nenadić, dodajući da preciznih istraživanja na tu temu nema, ali da je utisak da su se posredovanjem između zainteresovanih strana i donosilaca odluka u Srbiji do sada manje bavili profesionalni lobisti, a da su tu ulogu najčešće igrali “ljudi od poverenja”, koji formalno nisu deo državnog aparata i koji mogu uporedo da se bave svojim osnovnim profesijama bez zakonskih smetnji.\n“Mi smo spremni, uključujući i to da imamo ovlašćene predavače za lobiste. Sve će morati da bude registrovano, da se zna koji lobista je pristupio kom funkcioneru. Mi možemo da proverimo izveštaj lobista i lobiranih lica i da to uporedimo”, izjavio je Dragan Sikimić, direktor Agencije za borbu protiv korupcije, u čijoj nadležnosti je mnogo toga što se tiče ove oblasti.\nAgencija kao obavezu ima sprovođenje obuke i izdavanje uverenja o završenoj obuci za lobiste, vođenje Registra lobista i Registra pravnih lica koja obavljaju lobiranje, uključujući pojedince i pravna lica iz inostranstva koji se time bave u našoj zemlji, kontrolu o lobističkim kontaktima s funkcionerima koji su izabrani, postavljeni ili imenovani, kršenju obaveza, sprečavanju korupcije…\nPoslednje pomenuto je zapravo i najznačajnije, jer se pojmovi lobiranja i korupcije često prepliću. Nenadić objašnjava da je zakon o lobiranju jedan od poslednjih antikorupcijskih zakona koje Srbija nije imala:\n“Svakako da je to dobro samo po sebi, međutim, iskustva iz zemalja regiona pokazuju da su ti zakoni u velikoj meri ostali mrtvo slovo na papiru, odnosno da je veoma mali broj registrovanih lobističkih aktivnosti”.\nPredsednik Društva lobista Srbije Nenad Vuković izričit je u stavu da u Srbiji tako neće biti:\n“Prvi put imate mogućnost da uvidom u registar vidite ko je uticao na koga, i samim tim se svi neformalni savetnici i sva neformalna lobiranja pomeraju u sivu zonu”.\nUz komentar da je “dobro da se uredi neko polje, pa čak i ako nije savršeno”, ekonomista Vladimir Goati je svojevremeno izjavio da je “lobiranje klizava materija, ali da je dobro da se nešto što već neformalno postoji uvede u zakonske tokove”.\nKoliko je pomenuto klizavo polje široko, svedoče tvrdnje znalaca ove oblasti iz Evrope da se lobiranjem, na svoj način, uglavnom u formi aktivnosti, bave i brojne nevladine organizacije sa različitim ulogama, bez obzira na to da li deluju na nacionalnom ili evropskom nivou:\n“Nevladine organizacije su gotovo uvek neprofitne, ali pojedine imaju milionske budžete. One promovišu određene vrednosti kroz zagovaranje, a ređe konkretne interese kroz lobiranje. To, naravno, ne znači da se ne bave i lobiranjem, i to najčešće na polju ljudskih prava i ekologije.”\nTags evropska unijaivica dacickosovolobiranjelobistiSAD\n“Pozivamo Vašington i Brisel da utiču na Prištinu” EU PROMENILA STAV: Razmena teritorija moguće rešenje za problem Kosova Novi Berlinski kongres DAČIĆ OCENJUJE: Imenovanje Palmera-želja SAD da brže reše Kosovo


Ostali sportovi - Karate: Ekipa “Dinama” vicešampion Premijer lige Srbije\nSeniorska ekipa Karate kluba “Dinamo” osvojila je srebrnu medalju i titutulu vicešampiona Premijer lige Srbije. U subotu, 17.novembra u Sportskoj hali “Ranko Žeravica” na Novom Beogradu održana je turnir Premijer liga za seniore i seniorke.\nS obziom da kapiten ekipe Slobodan Bitević nije nastupio zbog povrede, Karate klub “Dinamo” je nastupio sa podmlađenom ekipom koja je veoma motivisana sve iznenadila i u prvom kolu savladala iskusniju ekipu “Studentskog Grada” sa 2:1 . U drugom meču u borbi za titulu ekipa “Dinama” je izgubila od odlične ekipe “Borca” iz Čačka sa 2:1.\nZa vicešampionsku titulu su se izborili sledeći takmičari: Aleksandar Anđelković, Đorđe Salapura i mladi debitant Uroš Petrovački, koji je svojom prvom seniorskom pobedom i to protiv reprezentativca Srbije doneo odlučujući poen za pobedu protiv Studenskog grada.


M I B E 1IS\n5 E HTG 9RY\nP E R B GN2\nEkološki ustanak - protest u Beogradu\nTekst prenet sa N1 vesti 24 časa\nProtest ekoloških aktivista, organizacija i građana počeo je u Beogradu, ispred Skupštine Srbije. Potreban nam je ekološki patriotizam, moramo se boriti protiv pohlepe svake vrste, a pohlepa je kad reke i potoke stave u cevi za nešto malo kilovata, rekao je pesnik Ljubivoje Ršumović na samom početku. Dekan Šumarskog fakulteta Ratko Ristić upitao je da li je Ministarstvo rudarstva i energetike nacionalna institucija, koja radi u interesu naroda ili radi u interesu multinacionalnih kompanija, navodeći da se istraživanja litijum vrše ne samo kod Loznice i Valjeva već i u selu Dobrinja kod Požege. Ako je po zakonu, onda su to loši zakoni i treba ih menjati, dodao je. Aleksandar Jovanović Ćuta rekao je da je "u toku napad na sve zdravo" u zemlji. Na protestu su bili i aktivisti iz BiH i regiona koji su poručili - delimo iste probleme.\nOkupljenima se prvo obratio dečji pesnik Ljubivoje Ršumović.\n„Danas treba znati što su na svetu znali stari narodi, verovatno i vi znate, čuli ste za jednu grupu, jedan deo naroda na Novom Zelandu, koji su uspeli posle mnogo godina da svoju kultnu reku proglase živim bićem, dakle nekim pravnim subjektom i izdejstvuju u parlamentu da ta reka dobije zaštitnika, tzv. ombudsmane – da je čuvaju, da se ona dostojanstveno rađa i teče. U ime amaneta – ja sam voda i voda je ja… Izjednačavanje čoveka sa prirodom oko nas – ja sam drvo i ovo drvo je ja, ja sam zemlja i ova zemlja je ja, ja sam vazduh i vazduh je ja“, rekao je Ršumović.\nRatko Ristić, dekan Šumarskog fakulteta, istakao je da je prema Republičkom zavodu za statistiku u januaru i februaru ove godine u Srbiji rođeno 8.985 beba, a umrlo je 20.583 ljudi. Za dva meseca nas je više od 11.500 manje, nažalost – mi smo narod koji kopni, topi se i nestaje i samo mi možemo to da preokrenemo i zaustavimo, rekao je.\nPodsetio je na izjavu ministarke Zorane Mihajlović koja je, kako je rekao, „2018. godine bila tužna što je u Srbiji bilo napravljeno samo 50 MHE, a može čak 850“, što je bilo dočekano povicima i negodovanjem okupljenih. „Pa je onda pre mesec dana dala izjavu kako te male hidroelektrane i nisu neko rešenje i kako je bila greška praviti ih. Jako mi je drago zbog napretka gospođe Mihajlović u sticanju znanja i promenjenoj percepciji, međutim ona je u novembru 2020. entuzijastično promovisala projekat Jadar pored Loznice“, dodao je.\nOpširnije pročitajte na linku.\nIzveštaje sa ovog događaja preneli su i drugi mediji. Pogledajte na linkovima ispod:


Naime, šeik Mohamed bin Rašid, predsednik vlade i prvi čovek Dubaija, doneo je odluku da Đoković, Ronaldo i još oko 400 investitora i poslovnih ljudi, dobiju "zlatnu vizu".\nOna, za razliku od klasičnih viza za ulazak naših građana u UAE, kojima se dozvoljava jedan ulazak i 30 dana boravka, predviđa da Đoković može narednih deset godina kada god poželi i koliko god poželi da bude u toj zemlji.\nNovak se, inače, često odaziva pozivu tamošnjih teniskih čelnika, pa nastupa na ATP turniru u Dubaiju, ali i revijalnom Mubadala svetskom teniskom šampionatu, u Abu Dabiju.\nPored 400 već podeljenih "zlatnih viza", šeik Mohamed je istakao da će ukupno 6.800 osoba iz 70 država, čije se bogatstvo procenjuje na 25 milijardi evra, dobiti ovu povlasticu.\nŠto se tiče ostalih tenisera, poklon je dobio i Rafael Nadal, ali - u vidu imena konja. Naime, ispostavilo se ovih dana da je jedno žrebe u aprilu 2017. nazvano po čuvenom španskom teniseru, a upravo taj mladi konj "Nadal" - sada je favorit broj 1 za prvo mesto na najpoznatijoj trci konja u Americi, Kentaki derbiju.\nOdržava se čak 146. put i to tradicionalno, prve subote u maju, kao kruna dvonedeljnog "Kentaki derbi festivala". Prvo mesto donosi nagradu od 1,86 miliona američkih dolara.


BOGOTA - Prioritet Kolumbije je da Americi isporuči uhapšenog vođu narko klana Darija Antonija Usugu (50), poznatog kao Otonijel, izjavio je neimenovani izvor vlade i bezbednosnih snaga Kolumbije. On se suočava sa ekstradicijom u SAD, a Kolumbija će sarađivati sa američkim vlastima kako bi obezbedila da dođe do isporučivanja, izjavio je predsednik Ivan Duke, preneo je Rojters. Usuga je optužen da je u SAD isporučio na desetine pošiljki kokaina, a kako je Duke naveo, optužen je i za ubistvo policajaca, seksualno zlostavljanje dece i vrbovanje maloletnika. Kolumija je nudila nagradu od 800.000 dolara za informacije o Otonijelu, dok je američka vlada ponudila pet miliona dolara za informaciju koja bi pomogla u njegovom hapšenju. „Ovo je najveći udarac narko dilerima u našoj\nKosovski ministar odbrane Armend Mehaj saopštio je danas da je Ministarstvu odbrane Sjedinjenih Američkih Država (SAD) ponudio uspostavljanje stalne vojne baze na Kosovu. Mehaj je, kako je rekao, na tu temu razgovarao u Pentagonu sa podsekretarom američkog Ministarstva odbrane Kolinom Kalom, preneli su kosovski mediji. „Izneo smo ponudu, ne samo kao ministar odbrane, već sam bio u koordinaciji s drugim delovima vlade i predsedništvom. Ta ponuda je sada ispred SAD”, izjavio je on, prenosi Tanjug. Mehaj je govorio i o sporazumu kojim se zabranjuje odlazak Kosovskih bezbednosnih snaga (KBS) na Sever Kosova bez dozvole NATO. „Razgovarali smo o geopolitičkom pitanju Severa. Ali, kao što znate, operacije koje su se odvijale u poslednje vreme su predvođene iz Ministarstva unutrašnjih


GIK nije proglasio listu Pokreta obnove kraljevine Srbije\nGIK nije proglasio listu POKS zbog državljanstva Markovića\nIzbori BG Autor:Beta05. feb. 201813:06 > 15:58\nGradska izborna komisija (GIK) Beograda odlučila je da izborna lista broj 14 pod nazivom "Predrag Marković - Pokret obnove kraljevine Srbije", sadrži nedostatke zbog kojih ne može biti proglašena.\nKako se dodaje, na sednici je usvojena Odluka o određivanju Javnog preduzeća „Službeni glasnik“ za štampanje glasačkih listića i drugog izbornog materijala, kao i Odluka o utvrđivanju numeričkog prikaza merila za imenovanje članova biračkih odbora u stalnom sastavu.\nPokret obnove Kraljevine Srbije saopštio je da Gradska izborna komisija nije potvrdila njihovu listu zato što državljanstvo nosioca liste Predraga Markovića nije mlađe od šest meseci.\nIz pokreta saopštavaju da je ostala prateća dokumentacija dobra, da su potpisi podrške toj listi validni i da će taj jedan nedostatak zbog koga lista nije proglašena ukloniti tokom dana.\nMarković je u pisanoj izjavi naveo da „građani ne moraju da brinu za proglašenje liste koja im posle 73 godine vraća pravo na kraljevski glas“ i da će lista „naravno biti proglašena“.\nNa izborima će učestvovati i liste „Dragan Đilas – Beograd odlučuje, ljudi pobeđuju!“, „Aleksandar Šapić – Gradonačelnik“ i „Marko Bastać – Šta radite bre“, lista „Dosta je bilo i Dveri – Da ovi odu, a da se oni ne vrate“, zatim liste „Dr Miloš Jovanović – Demokratska stranka Srbije (DSS)“, „Zelena stranka Srbije“ i „Beograd ima snage – Zavetnici“.\nTakođe su proglašene izborne liste „Inicijativa Ne davimo Beograd-Žuta patka-Čiji grad, naš grad-Ksenija Radovanović“ i „Ruska stranka – Mile Milošević“.\nbeogradski izboriGIKPokret obnove Kraljevine Srbije


Nastavak radova na Domu za stare u Nikšiću: Vlada opredijelila 2,4 miliona eura - Vijesti.me\nNastavak radova na Domu za stare u Nikšiću: Vlada opredijelila 2,4 miliona eura\n”Cjelokupni projekat Doma za stare finansiran je iz Regionalnog stambenog programa i kapitalnog budžeta Crne Gore, a biće završen do kraja naredne godine i stvoreni uslovi smještaja za 208 starijih osoba”, rekao je direktor Uprave za javne radove, Rešad Nuhodžić Edit\n522 pregleda 1 komentar(a)\nNuhodžić (Foto: Uprava javnih radova)\nMINA News 30. oktobar 2019, 16:45\nGradnja ustanove namijenjene smještaju za 208 starijih i osoba sa invailiditetom, koji će biti na mjestu bivših ruiniranih objekata vojnog kompleksa u podnožju Trebjese u Nikšiću počela je 16. septembra, a danas je ozvaničen nastavak radova u drugoj fazi.\nRiječ je o projektu koji se realizuje u okviru Regionalnog stambenog programa, ukupne vrijednosti oko 7,4 miliona eura, čiji je glavni donator tog programa Evropska unija (EU).\nDirektor Uprave za javne radove, Rešad Nuhodžić, rekao je da je ozvaničenju nastavka radova prethodila tenderska procedura i odabran izvođač, a investiciju od 2,4 miliona eura obezbijedila je Vlada iz kapitalnog budžeta.\n”Cjelokupni projekat Doma za stare finansiran je iz Regionalnog stambenog programa i kapitalnog budžeta Crne Gore, a biće završen do kraja naredne godine i stvoreni uslovi smještaja za 208 starijih osoba”, rekao je Nuhodžić.\nU Nikšiću se realizuju značajni projekti, kako je naveo Nuhodžić, za koje je Vlada iz kapitalnog budžeta opredijelila više od 8,5 miliona eura.\n”Zaključen je ugovor za rekonstrukciju značajnog objekta Javne ustanove Zahumlje, a ovih dana zaključiće se i posao za rekonstrukciju zapadne tribine stadiona Sutjeske, za šta će se iz kapitalnog budžeta izdvojiti 3,3 miliona eura, dok će Fudbalski savez Crne Gore finansirati dodatnih 1,6 miliona”, podsjetio je Nuhodžić.\nPrema njegovim riječima, u toku je procedura i za rekonstrukciju Dvorca kralja Nikole, a vrijednost investicije je oko 1,2 miliona eura.\nRadiće se i sala Fakulteta za fizičko vaspitanje i sport, za koju je urađen glavni projekat, kako je saopštio Nuhodžić, i u toku je revizija, a nakon dobijanja pozitivnih izvještaja tehničke kontrole, biraće se izvođač radova za taj posao.\n”Sve te značajne investicije realizuju se uz aktivnu saradnju sa gradskom upravom, a opredijeljena sredstva za ovu godinu za sanaciju lokalne putne infrastrukture iznose oko 500 hiljada eura”, predočio je Nuhodžić.\nNa prostoru Nikšića realizuje se oko 13 miliona eura vrijednih investicija, uz pomoć svih partnera Vlade i Opštine, kao i dodatnih obezbijeđenih sredstava, posebno iz Regionalnog stambenog programa, za rješavanje stambenih pitanja i za raseljene osobe.\nPredsjednik Opštine Nikšić, Veselin Grbović, ukazao je na značaj projekta Doma za stare i starije osobe sa invaliditetom u kome će biti smješteno 208 stanara, a u kome će dobiti uposlenje i novi radnici, kao i što će na mjestu bivših ruiniranih kasarni biti funkcionalno i moderno uređeni objekti na idealnom prostoru za tu namjenu u podnožju brda Trebjese.\nGrbović je istakao veliki doprinos Uprave javnih radova koja finansira drugu fazu gradnje Doma za stare i naveo da su u toku i druge investicije koje realizuju zajedno sa gradskom upravom, poput poslova na završetku lokalnih puteva vrijednih oko 250 hiljada eura.\n”U toku su i radovi na završetku ulice Krsta Kostića, a nakon završetka planirane lokalne putne infrastrukture, ukupna investicija iznosiće oko 500 hiljada eura”, rekao je Grbović.\nRadovi na izgradnji zapadne tribine stadiona Sutjeske, ukupne vrijednosti 4,6 miliona eura, najavio je Grbović, trebalo bi da počnu za nekoliko dana, a izvođač će biti nikšićka firma Milović.\nGrbović je najavio i nastavak saradnje i sa Direkcijom za saobraćaj i saopštio da se narednih dana očekuje zaključenje tendera za prvu fazu saobraćajnice od Cetinja do Čeva, a radi se i projekat za povezivanje do Nikšića.\nKroz Regionalni stambeni program za Crnu Goru prvi objekat urađen je u Nikšiću 2017. godine, kada je završena zgrada sa 62 stana,a ukupna vrijednost projekta iznosila je oko 2,6 miliona eura.


andrea doviciozo - Dnevni list Danas\nPočetna » andrea doviciozo\nMoto GP: Dominantna pobeda Dovicioza na Mizanu\nVozač Dukatija Andrea Doviciozo na dominantan način je trijumfovao na 13. trci u sezoni voženoj na VN San Marina i Riminija i tako ostao u trci za šampionsku titulu.\nPiše: A. Pavlović 9. 9. 2018.\nMoto GP: Doviciozo dominantan u Brnu\nVozač Dukatija Andrea Doviciozo pobedio je posle letnje pauze u Brnu na VN Češke i vratio se u borbu za šampionsku trku.\nPiše: A. Pavlović 5. 8. 2018.\nPosle četiri meseca počela je nova sezona Moto GP i to na spektakularan način, pobedom vozača Dukatija Andree Dovicioza koji je na VN Katara od drugoplasiranog Marka Markeza bio brži za samo 27 hiljaditinki.\nDoviciozo najbolji na Silverstonu\nVozač Dukatija Andrea Doviciozo trijumfovao je na dvanaestoj trci sezone voženoj na Silverstonu, za VN Velike Britanije i tako došao do čelnog mesta u generalnom plasmanu vozača, iskoristivši pad Marka Markeza pet krugova pre kraja.\nPiše: A. Pavlović 27. 8. 2017.\nMaestralni Doviciozo trijumfovao na Spilbergu\nVozač Dukatija Andrea Doviciozo trijumfovao je na čuvenom Spilbergu, za VN Austrije, i tako drugopalsiranom u trci Marku Markezu prišao na samo 16 bodova zaostatka u generalnom plasmanu vozača.\nPiše: A. Pavlović 13. 8. 2017.\nMaestralni Doviciozo osvojio i „Katalunju“\nVozač Dukatija Andrea Doviciozo trijumfovao je na sedmoj trci u sezoni, VN „Katalunje“ i tako se na samo sedam poena zaostatka približio prvoplasiranom u generalnom šampionatu, Maveriku Vinjalesu.\nPiše: A. Pavlović 11. 6. 2017.\nDoviciozo iznenadio na Muđelu\nItalijanski motorciklista Andrea Doviciozo trijumfovao je na VN Italije u Muđelu i tako došao do svoje treće pobede u karijeri, a prve ove sezone, dok su iza njega kroz cilj prošli Maverik Vinjales i Danilo Petrući.\nPiše: A. Pavlović 4. 6. 2017.


CLATRONIC aparat za čišćenje cipela SPM 3183 - Idealno.rs\nPočetna / Modni dodaci / Dodaci za odeću i obuću / Nega odeće / obuće / CLATRONIC aparat za čišćenje cipela SPM 3183\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za CLATRONIC aparat za čišćenje cipela SPM 3183 i izberi najbolju. Nega odeće / obuće iz kategorije Dodaci za odeću i obuću je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda CLATRONIC SPM 3183 i vidi da li ti odgovara ili pogledaj druge proizvode brenda CLATRONIC. Opis i tehnički podaci proizvoda CLATRONIC SPM 3183 se mogu razlikovati od onih u internet prodavnici u kojoj obavljaš kupovinu. CLATRONIC aparat za čišćenje cipela SPM 3183 je dostupan u prodavnici DS Market, Svezakucu po ceni, koja je navedena pored svakog prodavca u meniju "Prodavnice".\nGarantne uslove za CLATRONIC aparat za čišćenje cipela SPM 3183 proveri u prodavnici u kojoj nameravaš da obaviš kupovinu. Slika za CLATRONIC SPM 3183 je simbolična, zato se pre kupovine u prodavnici uveri da je proizvod isti.\nSPM 3183 Aparat za čišćenje cipela CLATRONIC Clatronic SPM 3183 je električni aparat, za čišćenje cipela. Malih je dimenzija, tako da ga možete nositi sa sobom i u svakom trnutku, brzo i lako upotrebiti. Aparat radi na 4 baterije, koje su sastavni deo kompleta, a uz aparat dobijate 3 četke, različite tvrdoće i 3 dodatna nastavka za poliranje.Za brzo i lako čišćenje obuće\n3 dodatne četke\n3 dodatka za poliranje\nRezervni dodatak za poliranje\nBaterije: 4 x 1,5 V AA


Ministar Mektić u Istanbulu na konferenciji o problemu migracija\nMinistar sigurnosti Bosne i Hercegovine Dragan Mektić učestvuje u Istanbulu na dvodnevnoj ministarskoj konferenciji Budimpeštanskog procesa, na kojem se razgovara o problemu migracija.\nGovoreći o problemu migracija ministar Mektić je zatražio od EU i zemalja Zapadnog Balkana da se upravljaju ovim procesom, naglašavajući da pojedine zemlje, a posebno Bosna i Hercegovina ne smiju biti žrtve migracija. Posebno je istakao problem krijumčarenja ljudi i da organizovane kriminalne grupe preuzimaju upravljanje rutom i na tome nezakonito zarađuju veliki novac. Na kraju je istakao da se BiH suočava sa dodatnim izazovom i problemom jer se nalazi na vanjskoj granici EU, ali da ne želi i neće dozvoliti da postane hotspot za migrante.\nZbog toga je ministar Mektić podržao Akcioni plan i predloženu Istanbulsku deklaraciju kojom se definira buduća zajednička saradnja i mjere u oblasti migracija.\nMinistar Mektić će tokom dana imati i bilateralne sastanke na ministarskom nivou te sa predstavnicima međunarodnih organizacija.


RTS :: Milošević: Bili smo bolji, zaslužili smo pobedu\nFudbal Milošević: Bili smo bolji, zaslužili smo pobedu\nnedelja, 22. sep 2019, 21:07 -> 21:13\nTrener Partizana Savo Milošević, posle pobede nad Crvenom zvezdom (2:0), izjavio je da je njegov tim ponovio igru iz finala Kupa u maju i istim receptom stigao do slavlja.\n"Apsolutno smo zaslužili pobedu, statistika isto o tome govori. Imali smo više od igre, više šansi, sve ono što smo radili na prethodnim mečevima. Derbi je bio dobar, sa dobrim ritmom. Zvezda me je iznenadila i izašla ofanzivnije", rekao je Milošević.\n"Sve smo to uradili i u finalu Kupa. Tačno smo znali šta treba da uradimo. Većinu derbija odlučuje energija na terenu, mi smo je više imali. Marina smo isključili i u finalu Kupa, bili smo taktički pravi, a i sada smo znali kako to da uradimo".\nMiloševića je obradovalo to što su trijumf Partizanu doneli rezervisti Sejduba Suma i Zoran Tošić.\nMilošević je dodao da mu ovaj trijumf nije najdraži u trenerskoj karijeri.


RTS :: Poslanici postavljali pitanja, glavna tema crkva u Crnoj Gori\nPolitika Poslanici postavljali pitanja, glavna tema crkva u Crnoj Gori\nutorak, 24. dec 2019, 12:16 -> 16:51\nPoslanici Skupštine Srbije postavljali su pitanja izvršnoj vlasti i državnim organima.\nPoslanik Nove Srbije - Pokreta za spas Srbije Đorđe Vukadinović pitao je da li je predsednik Srbije Aleksandar Vučić omaškom izjavio da, kako je naveo Vukadinović, de fakto i de jure postoji Crnogorska pravoslavna crkva, još od pre osamostaljenja te države.\nPoslanik Srpske radikalne stranke Aleksandar Šešelj pitao je predsednika i Vladu Srbije "šta su uradili povodom skandaloznog pokušaja otimanja imovine SPC u Crnoj Gori".\nŠešelj je dodao da zabrinjava izjava predsednika Srbije Aleksandra Vučića o "autokefalnoj crnogorskoj crkvi", kako su je preneli mediji.\nNaveo je da nije prvi put da se otima srpski nacionalni identitet, kao i da se Crna Gora ponaša prema Srbima kao prema građanima drugog reda.\nO Đilasu i Bastaću\nPoslanik Srpske napredne stranke Srbislav Filipović pitao je državnog tužioca Zagorku Dolovac zašto ćuti na brojne afere o Đilasu, Bastaću i njihovim saradnicima i da li ima neki dug prema Savezu za Srbiju.\nFilipović je pitao koliko će još da traje ćutanje na napade na Vučića i brojne laži o njegovoj porodici, brojne laži o ministru unutrašnjih poslova Nebojši Stefanoviću i njegovom ocu.\nKako je rekao, Tužilaštvo treba da radi svoj posao, a ne "da vraća dugove Đilasu i ostalim kriminalcima u Srbiji".\nFilipović je, takođe, zatražio da se ispitaju i veze Boška Obradovića sa stranim obaveštajnim službama.\nO nestalim bebama\nPoslanik Partije za demokratsko delovanje Fatmir Hasani pitao je šta treba da radi albanska manjina, kako bi bila ravnopravna sa drugim manjinama u Srbiji, a za tvrdnju da nije pozvao se na podatke o nezaposlenosti u Preševu, Bujanovcu i Medveđi, te rekao da Albanci "nisu zastupljeni ni u lokalnim, a naročito u državnim institucijama".\nPoslanica Stranke moderne Srbije Tatjana Macura zatražila je odgovor od Ministarstva pravde da li je u toku izrada novog predloga Zakona o nestalim bebama, uz napomenu da bi, ukoliko je to tačno, trebalo da se organizuju javne rasprave.\n5° C 4° C 5° C 4° C 3° C -5° C


Monstat istražuje strukturu prihoda i rashoda - Vijesti | Radio Televizija Budva - Budva Crna Gora\nRadio Budva Live: Dino Merlin - Skoljka\nCrnogorski statistički zavod Monstat danas je počeo istraživanje o strukturi prihoda i rashoda poslovanja kompanija, preduzetnika i budžetskih korisnika, što će, kako je saopšteno, doprinijeti unapređenju statistike nacionalnih računa.\nIstraživaće se struktura poslovnih prihoda i rashoda po proizvodima i uslugama koji se proizvode i troše u Crnoj Gori, a istraživanjem su obuhvaćeni privredni subjekti iz finansijskog i nefinansijskog sektora, neprofitne organizacije, korisnici budžetskih sredstava i preduzetnici, pojasnili su iz Monstata i dodali da će istraživanjem obuhvatiti 1.350 subjekata.\n"Istraživanjem će se prikupiti podaci neophodni za dalju harmonizaciju obračuna bruto domaćeg proizvoda (BDP) u skladu sa propisanom međunarodnom metodologijom. Poseban doprinos ovo istraživanje imaće u pregovaračkom procesu Crne Gore, jer su podaci o BDP-u, između ostalog, i osnova za obračun finansijskog doprinosa Crne Gore zajedničkom budžetu Evropske unije", navodi se u saopštenju.\nIz Monstata su pojasnili da će do 5. decembra, do kada traje istraživanje, izabrane privredne subjekte posjetiće ovlašćeni anketar.\n"Molimo preduzeća da izađu u susret, kako bi zajedno popunili predviđeni Upitnik koji prati istraživanje", naveli su iz Monstata, ne precizirajući na osnovu kojih kriterijuma su birali preduzeća koja će anketirati.\nPojedinačni podaci koji će biti prikupljeni neće biti javni, naveli su iz Monstata, dodajući da će svi učesnici u istraživanju biti dužni da prikupljene podatke čuvaju kao službenu tajnu, čime se obavezuju potpisivanjem izjave o statističkoj povjerljivosti podataka.\nKratak upitnik za potrebe budućeg Omladinskog kluba u Budvi


Putin „Gaspromu“: Počnite izgradnju „Turskog toka“ - Sputnjik Srbija\nPutin „Gaspromu“: Počnite izgradnju „Turskog toka“\n16:34 04.05.2017 (osveženo 16:40 04.05.2017) Preuzmite kraći link\nRuska kompanija „Gasprom“ je završila sve pripreme i spremna je da počne sa postavljanjem cevi na morskom delu „Turskog toka“ u narednih nekoliko dana, saopštio je šef te kompanije Aleksej Miler predsedniku Rusije Vladimiru Putinu.\nNATO uz pomoć Crne Gore želi kontrolu nad „Turskim tokom“\n„Obaveštavam vas da smo spremni da u narednih nekoliko dana počnemo sa radom na morskom delu gasovoda ’Turski tok‘“, izjavio je Miler za vreme radnog sastanka sa ruskim predsednikom.\nMiler je saopštio šefu ruske države da su završeni pripremni radovi na ovom projektu i da očekuje komandu za početak postavljanja cevi na morskom delu.\nPutin je naveo da je juče razgovarao o „Turskom toku“ sa predsednikom Turske Redžepom Tajipom Erdoganom. On je izrazio uverenje da će Turska podržati projekat.\n„Treba početi sa radom“, rekao je predsednik, naloživši da se počne sa gradnjom „Turskog toka“ po dnu Crnog mora.\nPredsednik uprave „Gasproma“ upoznao je Putina i činjenicom da je došlo do porasta izvoza gasa u Evropu za 15 odsto od početka 2017. godine.


Egipat: Kako dalje?\nPristalice Mohameda Morsija posle prvog dana posta na početku Ramazana, 10. jul 2013.\nPristalice i protivnici svrgnutog predsednika Mohameda Morsija se i dalje ne slažu da li bi trebalo organizovati prevremene izbore i kakve bi izmene Ustava trebalo doneti.\nPrelazni premijer Egipta Hazem el Biblavi pokušava da pronađe potencijalne kandidate za sastav nove vlade, dok Muslimansko bratstvo, stranka svrgnutog predsednika Morsija odbacuje svako učešće i kritikuje naloge za hapšenje svojih lidera. Generalni sekretar Ujedinjenih nacija Ban Ki Mun takodje je izrazio zabrinutost povodom naloga za hapšenje lidera Muslimanskog bratstva ističući da nema mesta odmazdi ili isključenju bilo koje političke stranke ili zajednice u Egiptu.\nEgipatski državni tužilac optužio je lidera Muslimanskog bratstva Mohameda Badijea, njegovog zamenika i još osam članova za podsticanje nasilja u kojem je u ponedeljak u Kairu poginula 51 osoba. Portparol Muslimanskog bratstva Ahmed Aref Muslim izjavio je da bi u fokusu trebala da bude akcija vojske:\n„Pitanje nisu ličnosti Muslimanskog bratstva za koje je izdat nalog za hapšenje. Oni koji su izgubili život su mnogo važniji za nas od tih ličnosti. Svaki Egipćanin koji je trenutno uhapšen ili oni koji su ubijeni su nam mnogo važniji od političkih ličnosti. U svakom slučaju, mi se nalazimo na trgovima i u provincijama. Da su lideri Muslimanskog bratstva hteli da pobegnu, oni bi otišli u inostranstvo pre događaja od 30. juna i kada je bilo jasno da je na pomolu vojni puč.“\nU sredu uveče, pristalice svrgnutog predsednika Mohameda Morsija nosile su prazne kovčege do predsedničke palate u Kairu. Oni su rekli da ti kovčezi predstavljaju ljude koji su ubijeni od kako je vojska preuzela vlast nakon hapšenja Morsija. Ministarstvo inostranih poslova Egipta saopštilo je juče da je Morsi u pritvoru radi sopstvene bezbednosti i da se prema njemu postupa sa dostojanstvom. Ali demonstranti koji su izašli na ulice Aleksandrije juče imali su svoju poruku za vladu:\n„Protestujemo jer zahtevamo odlazak vojnog režima koji pokušava da se vrati na vlast i ponovo postavi svoje marionete. Ostaci bivšeg režima Hosnija Mubaraka izgleda da spremaju snažnu i podlu kampanju,“ kaže Morsijev pristalica, Ahmed Otman.\nU međuvremenu, Bela Kuća je saopštila da još razmatra svoj stav o smeni vlasti u Egiptu. Prema američkom zakonu, administracija bi bila obavezna da ukine više od milijardu dolara pomoći Egiptu ako se utvrdi da je vojska izvršila puč. zc\nMuslimansko bratstvo i njegove pristalice inače ne odustaju od zahteva da se svrgnuti predsednik Mohamed Morsi vrati na položaj iako je već imenovan prelazni premijer i najavljeno vreme održavanja prevremenih izbora.\nAbdel Rahman el Bar, viši član Muslimanskog bratstva kaže da je pomirenje moguće jedino ako se Morsi vrati na vlast.\n“Prihvatljivo je da se obnovi legitimitet, da se vrati legitimno izabrani predsednik i da se problemi rešavaju u skladu sa egipatskim Ustavom i zakonom. Tada bi moglo da se radi na usklađivanju zahteva i napretku. I to je logično rešenje krize", ističe el Bar.\nVažne vladine zgrade u centru Kaira još uvek čuva vojska. Vojnici će se vratiti u kasarne kada se popravi situacija u zemlji, kaže analitičar i penzionisani general Sameh Seif Elizal:\n“To je njihov izbor, to je sada izbor muslimanskog bratstva da li će da se pridruže novim političkim snagama, čak i kao opozicija - ili će nastaviti da mašu oružjem, nose kalašnjikove i ubijaju ljude. Odluka je na njima.”\nVojska kaže da je zbacila predsednika Morsija sa vlasti jer su se milioni ljudi digli protiv njega tražeći njegovu ostavku pošto nije uspeo da sredi lošu ekonomsku situaciju i ujedini zemlju.\nMahmud Badr, osnivač pokreta Tamarod, koji je doprineo širenju civilnog ustanka protiv predsednika Morsija, kaže da su se ljudi ujedinili.\n“Nemoguće je da će veliki i divni Egipat i svi oni kojima je stalo do njegove stabilnosti, da dozvole grupi terorista da vladaju nama koristeći silu ili pretnje. Nećemo dozvoliti terorizmu da nam komanduje. Egipat je i ranije pobedio terorizam i pobediće ponovo, čak iako pokušaju da se nametnu silom, bez obzira ko su", kaže Badr.\nMeđutim, prema najnovijim izveštajima Tamarod je odbacio ustavne promene koje je predložila prelazna vlada.


Najskuplji gradovi za parkiranje\n1 Jan 2014 - 19:02 Vesti Link\nParkatmyHouse, najveći svetski onlajn parking servis, povezuju vlasnike - firme i građane koji žele da zarade novac od iznajmljivanja svog prostora sa vozačima kojima je potrebno komforno, bezbedno i isplativo mesto za parkiranje, nedavno je sproveo istraživanje u kojim gradovima širom sveta je cena parkiranja najviša.\nNa prvom mestu je London u kojem parkiranje košta skoro 70 dolara na dan, više nego u bilo kom drugom gradu na svetu, pokazalo je ovo istraživanje. Među prvih deset dominiraju veliki evropski gradovi, uključujući Pariz, Stokholm, Cirih i Brisel. Na listi su takođe i Njujork, Tokio i Sidnej.\nPrema rezultatima istraživanja, tipična cena dnevnog parkiranja u Tokiju je 62 dolara, pa se ovaj japanski grad nalazi na drugom mestu. U Stokholmu je prosečna cena dnevnog parkinga 32 dolara, a na kraju liste top 10 nalazi se Brisel gde je cena 23 dolara po danu parkiranja. Srećom za stanovnike i turiste, ovi gradovi takođe imaju i impresivnu mrežu javnog prevoza tako da nije mnogo teško da se stigne na određenu lokaciju i bez automobila. Ipak, ni javni prevoz u ovim gradovima nije baš jeftin. Naime, sedam od 10 gradova navedenih na ovom spisku istovremeno imaju i najskuplje sisteme javnog prevoza na svetu.\nHm... a koja je prosecna plata u tim gradovima, posto po istoj logici i u Beogradu parking mesto moze da kosta 21 evro na dan (30dolara), a moze da ne kosta nista, bas kao sto je slucaj i u Londonu, dokle god se ne ulazi u centar grada.\nAutor Fordovac 01 Jan 2014, 20:52


Kurc: Rešenje za KiM samo uz velike sile - Politika - Dnevni list Danas\nPočetna » Politika » Kurc: Rešenje za KiM samo uz velike sile\nKurc: Rešenje za KiM samo uz velike sile\n2Piše: FoNet 03. aprila 2019. 22.15 Izmenjeno: 08. aprila 2019. 04.02\nNa pitanje slaže li se sa mišljenjima da na zapadnom Balkanu nestabilnosti nadmašuju razvojne mogućnosti, Kurc je rekao da priključenje Evropskoj uniji garantuje stabilnost svima u regionu. Mislim da postoje velike mogućnosti za razvoj i zbog toga je Austrija sa 2,3 uložene milijarde evra jedan od najvećih investitora u Srbiji, rekao je Kurc, dodavši da stabilnost nije data i zahteva političku hrabrost za rešavanje bilateralnih sporova.\nOn je naglasio da Austrija na političkom nivou snažno podržava evropski put Srbije i čitavog regiona, ali je upozorio da to zahteva brojne reforme, a neke od njih Srbija je, pod vođstvom Alekasandra Vučića, već sprovela. Govoreći o mogućim rešenjima kosovskog problema, Kurc je komentarisao i svoj stav da bi bila prihvatljiva podela Kosova, iako su Evropska unija, a posebno Nemačka, izričito protiv toga.\nJavno sam rekao da ćemo podržati sve što dve strane usaglase, ali i da se podrazumeva da konačno rešenje mora da doprinese većoj stabilonosti, a ne da stvori dodatnu nestabilnost. Uveren sam da je to moguće postići, kazao je Kurc.\nAustrijski kancelar nije se složio sa tvrdnjama da je proširenje Evropske unije privremeno skinuto sa agende zbog unutrašnjih problema Evropske unije.\nNisam siguran šta je uopšte moglo da vas navede na takav zaključak, jer je upravo suprotno od toga. Tokom bugarskog i austrijskog predsedavanja Unijom 2018. godine proces proširenja stavljen na vrh agende, a to je jasno potvrđeno i na samitu EU u Sofiji, istakao je Kurc.\nRedovno se satajem sa predsednikom Vučićem i mojom koleginicom, premijerkom Anom Brnabić, i imamo odlične lične odnose, a Dačića poznajem dugo vremena i nedavno smo se videli u Beču, kazao je Kurc.\nAustrijski kancelar, Kosovo, Sebastijan Kurc\nZelenović: Prvo moramo da utvrdimo šta se dešava sa KiM\n03. aprila 2019. u 23.09\n…zar i ti prijatelju Kurtzche…preko tvog prijatelja pravnika iz Srbije,spremas kompromis…Eeeeee….\n04. aprila 2019. u 22.51\nKoferče dačić ti je kolega al do kurtza!


Ojtinger očekuje deset milijardi evra za Grčku\nEvropski komesar za energetiku Ginter Ojtinger izrazio je očekivanje da će nova finansijska pomoć Grčkoj iznositi nešto više od deset milijardi evra.\nOjtinger, koji je član Hrišćansko demokratske unije /CDU/ Angele Merkel, ocijenio je da će novi paket biti značajno manji od ranije pomoći date Grčkoj.\n"To će biti manja suma. Lično očekujem da će biti nešto više od deset milijardi evra. Program bi mogao pokrivati period između 2014. i 2016. godine", naglasio je Ojtinger, dodajući da nije bilo neophodno iznositi pitanje pomoći Grčkoj tako blizu održavanja izbora u Njemačkoj.\nOjtinger je svojim komentarom izazvao diskusiju koja bi mogla da naškodi šansama njemačkog kancelara Angeli Merkel na izborima zakazanim za naredni mjesec.\nOjtinger se direktno ne bavi pitanjima dužničke krize u evrozoni, ali su njegovi komentari najkonkretniji od nekog njemačkog političara o mogućem obimu nove finansijske pomoći za Grčku od kako su se spekulacije o tome pojavile tokom protekle sedmice.\nNjemački ministar finansija izazvao je buru negodovanja prošle sedmice kada je rekao da će Grčkoj biti potreban i treći paket finansijske pomoći. Njemačka vlada je od tada nastojala da oblaži njegove komentare.


Pokreni mali biznis: Besplatna oprema od 2.400 evra | Kamatica\nPočetna > vest > Pokreni mali biznis: Besplatna oprema od 2.400 evra\nPokreni mali biznis: Besplatna oprema od 2.400 evra\nTekst objavljen: 17.09.2017 11:30\nBulatović je rekao da će iz budžeta grada biti isplaćeno 48.000 evra, a ostatak će ozbezbediti Help.“Bespovratna pomoć namenjena je socijalno ugroženim građanima, nezaposlenim majkama, licima koji su se vratila sa odsluženja zatvorske kazne i drugim ranjivim kategorijama stanovništva”, kazao je je Bulatović.\nMenadžerka projekta Maša Bubanj rekla je da ćeosobe koje nameravaju da pokrenu sopstveni mali biznis dobiti opremu u vrednosti 2.400 evra.\n“Konkurs za dodelu opreme biće raspisan 1. oktobra i trajaće najmanje mesec i po dana”, rekla je ona i najavila da će u Nišu i okolnim većim selima Help organizovati informativnu kampanju kako bi se što veći broj građana upoznao sa uslovima za konkurisanje.\n“Do sada smo podržali 430 malih biznisa sa ukupno 1,3 miliona evra”,izjavila je Bubanj.\nIvanjičanin 12.09.2017 11:55\nA moje uboge Ivanjice nigde, jer nas niko ni ne obilazi i pita kako nam je?\nGoran 20.09.2020 17:32\nDali mogu znati kome da se obratim za bespovratna srectva za otvaranje malog porodicnog biznisa u opstini čoka vojvodina\npokretanje biznisa biznis bespovratna sredstva